diciembre 2011 | ADI ZIENTZIALARI!\nKARRANPA ETA ZIRRARA, ELEKTRIZITATE ESTATIKOA DA ...\nMAGNETISMOZ EGINDAKO ESKULTURAK\nLotura honetan soinu uhinak nola funtzionatzen duten\nPublicado por MIREN en 23:52 0 comentarios\nAkats genetiko hori herentziaz jasotzen da eta X kromosomari lotutako alelo errezesibo baten bidez transmititzen da. Horrela, gizonezko batek X kromosoma akastuna jasotzen badu, daltonikoa izango da. Aldiz, emakumezkoetan daltoniko izatea nekez gertatzen da, bere X kromosoma biek izan behar bailukete akastunak. Normalagoa da, emakumeak akatsaren eramaile izatea (X kromosoma batean bakarrik dutenean).\nDaltonikoek nola ikusten duten jakin nahi baduzu, klikatu ondorengo loturan\nPublicado por MIREN en 23:43 0 comentarios\nEtiquetas: bitxikeriak, Elektrizitatea\nKARRANPA ETA ZIRRARA, ELEKTRIZITATE ESTATIKOA DA ERRUDUNA\n2005/03/20 Galarraga Aiestaran, Ana - Elhuyar Zientziaren Komunikazioa\nGaur ondoko laguna izan da, eskua sorbalda gainean jarri didanean, eta atzo, berriz, autoa. Nazkatuta nago karranpak jasotzeaz! Orain, gainera, etxean sartzeko atearen heldulekuari tira behar. Baietz horrek ere karranpa eman! Estresatuta ote nago? Edo eguraldiak du errua? Zer gertatzen den jakin nahian, Internetera jo dut. Han aurkitu dut erantzuna: elektrizitate estatikoa da erruduna.\nNeguan larruazala lehorragoa izaten dugu; horregatik, erraz metatzen dugu elektrizitate estatikoa.\nDenok ezagutzen dugu elektrizitate estatikoaren eragina. Eskolan bertan batek baino gehiagok ikasiko zuen zer zen, eta seguru asko esperimentu erraz bat ere egingo zuen elektrizitate estatikoaren eragina ulertzeko; adibidez, artilezko jertsean bolaluma igurtzi eta gero, lagunaren ilea nola erakartzen zuen ikustea.\nFenomenoa gogoan izan arren, askok ahaztu egin dute azalpena, nahiz eta ez den batere zaila. Era errazean azalduta, kontua da materia atomoz osatuta dagoela, eta atomoek, berriz, karga positiboa eta negatiboa duten partikulak dituztela, protoiak eta elektroiak, hurrenez hurren. Oro har, protoi adina elektroi izaten dute atomoek; beraz, materia neutroa izaten da.\nAlabaina, atomo batzuek erraztasun handia dute elektroiak galtzeko, eta beste batzuek, aldiz, elektroiak hartzeko joera dute. Elektroiak erraz galtzen dituzten materialen artean, gizon-emakumeon larruazal lehorra lehenengo tokian dago. Animalien larruak, ileak, artileak eta zetak ere elektroiak galtzeko erraztasuna dute, baita aluminioak eta paperak ere, baina ez aurrekoek bezainbestekoa.\nBestalde, material gutxi batzuek ez dute elektroiak hartzeko ez galtzeko joerarik, eta haien artean kotoia eta altzairua daude. Zura ere nahiko neutroa da, baina hezea badago elektroi batzuk erakartzeko gai da.\nOinutsik ibiltzea oso ona da elektrizitate estatikoa deskargatzeko, eta ez horretarako bakarrik, noski.\nKautxuak eta anbarrak ere erakartzen dituzte elektroiak, eta are indar handiagoz erakartzen dituzte nikelak eta kobreak, letoiak eta zilarrak, eta urreak eta platinoak, ordena horretan. Azken bi metal horiek poliesterrak bezainbesteko indarrez erakartzen dituzte elektroiak, eta poliesterrak baino are indar handiagoz poliuretanoak, PVCak eta teflonak.\nHortaz, elektrizitate estatikoa sortu nahi izanez gero, nahikoa da elektroiak galtzeko joera duen material bat igurztea hartzeko erraztasuna duen batekin. Hala, baten elektroiak bestera igarotzen dira, eta materialak kargatuta gelditzen dira. Orduan ikusten da karga bereko bi material aldaratu egiten direla, eta aurkakoa dutenak, aldiz, erakarri.\nNeguan, artilezko jertseak eta aire lehorra\nHori jakinda, erraz ulertzen da zergatik jende askok karranpa izaten duen gauzaren bat ukitzean. Kontua da haizearen eta berogailuen eraginez larruazala lehor-lehor izaten dutela. Larruazala, beraz, zeinu positiboz kargatzen da, batez ere poliesterrez egindako jantziak eramanez gero, poliesterrak zeinu negatiboa hartzen baitu. Elektrizitate hori gorputzean metatuta gelditzen da, estatiko, edozein objektu metaliko edo beste pertsona bat topatu arte. Hori ukitzean, metatutako elektrizitatea mugitu egiten da, eta deskarga bat gertatzen da. Ondorioa: karranpa sentitzen da.\nAnimalien larruak, artileak, zetak eta beste material batzuek elektroiak galtzeko joera dute.\nGauza bera gertatzen zaio autoari. Autoaren karrozeria hainbat metalez eginda dago, eta, mugitzean haizeak ematen dionez, kargatzen joaten da. Pneumatikoak, berriz, kautxuzkoak dira; horri dela eta, ezin du zuzenean deskargatu lurrera. Gidaria autotik jaisten denean, ordea, elektrizitateak deskargatzeko bidea topatzen du: gidariaren gorputza. Ondorioz, gidari gaixoak karranpa sumatzen du.\nAntzemateko modukoa izateko, deskargak 2.000 Voltekoa baino gehiagokoa izan behar du. Ikusteko modukoa bada, berriz, 5.000 Volt ingurukoa dela esan nahi du, eta, horretaz gain, txinparta urdin bat atera badu, 10.000 Voltekoa izan da gutxienez.\nZer egin horrelakorik ez gertatzeko? Larruazala ondo hidratatzea eta kotoizko arropak erabiltzea ona da gauzak edo lagunak ukitzean karranpak ez izateko. Gelak oso lehor egotea ere saihestu behar da, eta horretarako nahikoa da leihoak irekitzea kanpoan hezetasuna badago, edo bestela hezegailu bat jar daiteke. Hartara, aire hezean dauden ur molekulek elektrizitate estatikoa neutralizatzen dute. Halaber, oinutsik ibiltzea oso eraginkorra da gorputzean metatutako elektrizitatea deskargatzeko.\nBestalde, erraz su hartzen duten gasak edo likidoak garraiatzen dituzten kamioiek lurreraino iristen den kate bat daramatte ardatzetik zintzilik, horren bidez elektrizitatea deskargatu ahal izateko. Antzekoak saltzen dituzte autoentzat.\nOrdenagailuen osagai batzuk erraz kaltetzen dira elektrizitate estatikoko deskargen ondorioz.\nKarranpak inori gustatzen ez zaizkion arren, ez dira arriskutsuak ezta kaltegarriak ere. Izan ere, arriskua ez dago elektrizitatez kargatutako zerbait ukitzean, baizik eta tentsio desberdina duten bi objektu aldi berean ukitzean. Horregatik ez dira hiltzen\nargi-indarreko kableetan geldirik dauden hegaztiak. Hegaztiren batek tentsio altuko bi kable edo kablea eta zutoina ukituz gero, ordea, hil egiten da elektrokutatuta.\nHorregatik, ez zaigu ezer larririk gertatzen zerbait ukitzean elektrizitatea deskargatzen dugunean. Alabaina, ordenagailuen transistoreak izugarri sentikorrak dira tentsioarekiko, eta 200 Volteko baino gutxiagoko deskarga batek kalte egin diezaieke. Beraz, norbaitek ordenagailuaren barrenak atera, aldatu edo ukitu nahi baditu, hobe du bere elektrizitate estatikoa deskargatzea, metalezko zerbait ukituz, adibidez. Gainera, ezertan hasi aurretik, komeni da ekipoa lurrera ondo konektatuta dagoela begiratzea.\nPublicado por MIREN en 6:53 0 comentarios\nPublicado por MIREN en 3:03 0 comentarios\nPublicado por MIREN en 0:50 0 comentarios\nSACHIKO KODAMAk egindako eskulturak\nPublicado por MIREN en 3:14 0 comentarios\nPublicado por MIREN en 11:40 0 comentarios\nPublicado por MIREN en 10:38 10 comentarios


Vitoria-Gasteiz: Euskadi hiriburua\nArabako Lautadaren erdian kokatuta, gure hiria beti izan da komunikazio-ardatza, ibilbide irekia eta Europa eta penintsulako gainerako lurraldeen arteko zubia.\nBilbotik ordubete baino gutxiagora dago, Iruñetik ordubetera, Santanderretik bi ordura, Zaragozatik hiru ordura eta Madrildik lau ordu baino gutxiagora.\nHirian zehar nola mugitu\nZergatik da Gasteiz National Geographic bidaien “Best of the world” helmugetako bat?\nEuskal hiriburuak historia zoragarria du, baita hiri osotik zabaltzen den ADN kulturala ere.\nViajes National Geographic erredakzioak Kultura & Historia kategorian hautatua, hiri honek urteak daramatza iraunkortasuna ulertzeko duen formagatik nabarmentzen, baina baita bere hirigintza berdea, artelan ugari eta programazio kultural batekin herrialdeko metropoli handien altuerarekin hornitzeko gai izan delako ere.\nPrintipal Antzokiak 990 pertsonako edukiera budaude. Sarrera San Prudentzio kale ikonikoan dago, Eduardo Dato eta Foru kaleen perpendikularrean.\nGasteizko Jazz Jaialdiko kontzertu gogoangarrienetako batzuk hartu ditu Mendizorrotzako kiroldegiak. 4.000 lagunentzako lekua du. Barrutirako sarbideak Amadeo García de Salazar plazan daude, aparkalekuaren aurrean.


Gobierno Vasco - SPRI, 2012/05/02\n- Industria, Berrikuntza, Merkataritza eta Turismo Sailak, SPRIren bidez, hitzarmen bat sinatuko du aste honetan, Brasil hegoaldeko Parana Estatuko Zientzia, Teknologia eta Goi-mailako Irakaskuntzako Estatu idazkariak Euskadira egingo duen bisitaren markoan.\n- Gaurtik hasi eta ostiralera arte, Brasileko ordezkaritzak lehen eskutik ezagutuko ditu Euskadiko teknologi parkeek eta sare elektriko adimendunek izan duten garapena.\nParanako ordezkariek SPRIren, Energiaren Euskal Erakundearen (EEE), Bizkaiko Parkeen Sarearen eta Zamudioko Parke Zientifikoaren funtzionamendua eta zerbitzuak ezagutuko dituzte. Funtsean, teknologi parkeen kudeaketari eta smart grids arloko euskal proiektuari (Bidelek) buruzko lehen eskuko informazioa eskuratuko dute, kudeaketan inplikatutako ordezkari publikoen eta enpresa pribatuen (Iberdrola, Arteche, Ingeteam, ZIV, Ormazabal), zentro teknologikoen eta ikerketa zentroen (Tecnalia, IK4) azalpenak entzungo baitituzte. Bidelek\nIberdrola Distribución Eléctrica, S.A.U.-k eta Industria, Berrikuntza, Merkataritza eta Turismo Sailak Energiaren Euskal Erakundearen (EEE) bidez sortu zuten BIDELEK SAREAK, sare elektriko adimendunak hedatzeko Bilbon eta Portugaleten. BIDELEKek duela gutxi esleitu ditu proiektua garatzen hasteko lehenengo eskaerak, zeinaren helburua baita hornikuntza intzidentziak murriztea eta kontsumitzaileari aurrezteko aukera ematea, gainera, kontsumitzaileak denbora errealean ezagutu ahalko ditu kontsumoari buruzko datuak.2010eko abenduaren 22an formalizatu zen Iberdrola enpresaren eta Eusko Jaurlaritzaren arteko lankidetza protokoloa. Protokolo horren bidez konpromisoa hartu zuten argindar sare adimendunak diseinatu eta ezartzeko Bilbo eta Portugalete hiriguneetan. Aurrerago, 2011ko otsailean, Patxi Lopez Lehendakariak eta Ignacio Galan Iberdrolako presidenteak beste ekitaldi bat zuzendu zuten, non Iberdrolako bazkideen eta EEEren arteko akordioa sinatu baitzen BIDELEK SAREAK eratzeko. Erakunde horrek egingo ditu sare elektriko adimendunak ezartzeko egin beharreko inbertsioak.BIDELEK proiektuak 60 milioi euroko inbertsio bateratua eskatzen du datozen 3 urteetan eta Bilbon eta Portugaleten garatuko da. Ia 1.100 eraldaketa zentro egokitu beharko dira (abangoardiako ekipo elektronikoak ezarriko dituzte) eta 410.000 biztanleri zerbitzua ematen dieten 230.000 kontagailu baino gehiago berritu beharko dira. Bestalde, landa-gunerako automatizazio plan aurreratu bat abiaraziko da Lea-Artibai eskualdean, eta horretarako, bertako azpi-estazioak berrituko dira.


Junta para Ampliación de Estudioseko buruzagi\n← baliorik ez - Ignacio Bolívar Urrutia →\nSilveria Fañanás (en) (1879ko uztaila - 1930eko abuztuaren 23a)\nFaculty of Medicine of the University of Zaragoza (en)\nAureliano Maestre de San Juan (en)\nFlorencio Ballarín Causada (en)\nJosep Pujol i Capsada (en)\nFernando de Castro Rodríguez (en)\nLuis Sagaz Zubelzu (en)\nJorge Francisco Tello (en)\nmedikua, neurologoa, kimikaria, katedraduna, argazkilaria, patologoa, anatomista, politikaria, saiakeragilea eta katedraduna\nUnibertsitate Zentrala (1892 -\nPlus Ultra domina (1926)\nhonorary doctorate from Harvard University (1899)\nDearest Son of Zaragoza province (1900)\nSantiago Ramón y Cajal (Petilla, Nafarroa Garaia, 1852ko maiatzaren 1a - Madril, 1934ko urriaren 17a) nafar-aragoiar sendagile, ikerlari eta histologoa izan zen. 1906. urtean Medikuntzako Nobel saria jaso zuen.\nPetilla Aragoin jaio zen, aita herriko sendagilea zuela. Luna, Valpalmas eta Ayerben bizi izan ostean, eta 1869an sendia Zaragozara aldatu zen. Santiagok medikuntza ikasketak Zaragozako Unibertsitatean egin zituen; 1873an titulua lortu baino lehen, ile-apaintzaile eta zapatagin aritu zen. 21 urte zituela, soldadutza egitera joan behar izan zuen. Armadako osasungintzako lehiaketa gainditu zuen, eta lehenik Katalunian aritu zen lanean. 1874an Kubara igorri zuten, tropa kolonialen sendagile. Bertan disenteria eta paludismoak jo zuten, eta Espainiara itzuli behar izan zuen.\n1884-1887 bitartean Valentziako unibertsitateko anatomiako irakasle izan zen, eta histologia eta anatomia patologiako irakasle Bartzelonako (1887-1892) eta Madrilgo (1892-1922) unibertsitateetan. 1913. urte aldera laborategiko frogetan enbrioien eta animalia gazteen garuneko, bizkarrezur-muineko eta zentzu-guneetako nerbio ehunaren egitura fina aztertzeko Camillo Golgi, italiar medikuak, erabilitako zilar nitrato koloregaia (1903) hobetu zuen urre koloregaia asmatuz. Nerbio egitura aztertzeko erabiltzen den koloregai horrek begiaren sarearen egitura eta gai grisean nahiz bizkarrezur-muinean nerbio zelulek duten egitura eta lotura aztertzeko ez ezik, burmuinetako tumoreak diagnostikatzeko ere funtsezko balioa du.\n1906. urtean Camillo Golgirekin batera Fisiologiako edo Medikuntzako Nobel saria jaso zuen, neurona edo nerbio zelula nerbio sistemaren egituraren oinarri gisa aztertu eta finkatu zuelako. Aurkikuntza horrek eragin handia izan zuen nerbio sisteman neuronek betetzen duten oinarrizko eginkizuna eta nerbio-kitzikaduren funtzionamendua aztertzeko.\nEspainiako Real Academia de las Ciencias-eko kide izateaz gainera, Instituto Nacional de Higiene erakundeko zuzendari ere izan zen. 1920. urtean Espainiako Alfontso XIII.ak haren izena daraman institutua sortu zuen Madrilen; han eman zituen lanean Ramón y Cajalek hil bitarteko urteak. Aipaturiko Nobel sariaz gainera, Moskuko nazioarteko saria (1900) eta Helmholtz Domina (1905) jaso zituen.\nTabakalera ID: 87515\nOrriaren azken aldaketa: 29 martxoa 2022, 17:55.


JZ 2X9 (2021/1/16): Koronabirusaren aldaera berria, sudurretik odol jarioa eta ziklo menstruala. – Hala Bedi\nHala Bedi > Podcasts > Sociales > joanzikutara > JZ 2X9 (2021/1/16): Koronabirusaren aldaera berria, sudurretik odol jarioa eta ziklo menstruala.\nenero 17, 2021 Joan Zikutara 0\n2021. urteko gure lehenengo irratsaioan azken asteetan denon ahotan egon den, eta Erresuma Batutik datorren, koronabirusaren aldaera berriaz hitz egingo dizuegu hasteko.\nSeguro noizbait zuek edo zuen inguruko norbait sudurretik odola botatzen hasi dela; gaur, Nik Doktorea tartean, honen aurrean zer egin daitekeen azalduko dizuegu.\nBukatzeko, Ba al zenekien tartean, emakumezkoen hileroko zikloaren inguruko azalpentxo bat emango dizuegu.\nGozatu podcastaz eta urte berri on!\n← Pela «Ni tan rápido ni tan sucio» eta Kabbalah taldearen «The Omen»\nBlue Café 6-01-2021 Risi →


Data honetako argitalpenak ikusgai: Azaroa, 2021\nmendibero azaroak 11, 2021\nSartu ote daiteke 5 metroko makil bat 4 metroko etxola batetan? Zaila dirudi, baina erlatibitate bereziaren luzeren uzkurdurak aukera ematen du. Baina honek ondorio oraindik harrigarriagotara garamatza. Aurreko blog sarrera batean ikusi genuen nola abiada biziz mugitzen diren ordularietan denbora motelago pasatzen den. Argiaren abiaduraren konstantzia dela eta, geldirik dagoen pertsona batek mugimenduan dagoen beste batengan honako aldaketak nabarituko ditu: ordulariak motelago dabiltza eta distantziak txikitu egiten dira. Distantzien txikitzea, edo luzeren uzkurdura, aurreko blog sarreran erabili genuen adibidearen oso antzekoekin ikus daiteke. Trigonometria bera erabili behar da, eta ondorioa oso antzekoa da: tren barnean eserlekutik eserlekura metro bat dagoela neurtzen bada, trena martxan dagoela kanpotik distantzia bera neurtzen bada emaitza txikiagoa jasoko da, metro bat baino gutxiagokoa. Baina honek paradoxa txundigarri berri batera garamatza, denboraren dilatazioa edo luzeren\nZiurgabetasun printzipioa matematikoki\nmendibero azaroak 02, 2021\nAurreko batean ziurgabetasun printzipioa kualitatiboki azaldu genuen, baina gai izango al ginateke printzipio bera kuantitatiboki azaltzeko? Fisika kuantikoaren matematika abstraktua zertxobait sinplifikatu beharko dugu, baina iritsiko gara ondorio nagusietara. Erlatibitate bereziaren kasuan azaldu genuen nola bere emaitza nagusiak oso oinarrizko printzipiotatik eta trigonometria apur batekin lor zitezkeen. Fisika kuantikoaren kasuan ezinezkoa zaigu azalpen kuantitatiboak ematea matematika abstraktua erabili gabe. Nola nahi ere, fisika kuantikoan erabili ohi den matematika nahiko xinplea da, nahiz eta oso abstraktua izan. Ziurgabetasun printzipioaren atzean dagoen matematika azaltzen saiatuko gara. Lehenik eszenatokia aurkeztuko dugu eta ondoren aktoreak. Eszenatokia Hilbert espazioa deritzon bektore eremu berezi bat da. Bektore eremuak ulertzeko, lehenik eremu eskalarrak ikus ditzakegu, ezagunagoak bait zaizkigu. Telebistako eguraldi emanaldietan, isobara mapa bat ikusten dugun ba


Gazte sortzaileak laguntzeko Benito Ansola sariak bueltan dira | Euskal pantailaren guneaEuskal pantailaren gunea\nGazte sortzaileak laguntzeko Benito Ansola sariak bueltan dira\nEuskaltzaleen Topaguneak, Lekeitioko Udalarekin, Euskal Zine Bilerarekin eta EHUren Mikel Laboa katedrarekin elkarlanean, 2010ean banatzen hasi ziren Benito Ansola sariak berreskuratu ditu. Ikus-entzunezko ekoizle gazteei laguntza ematea dute helburu, eta hautagaitzak aurkezteko epea urriaren 16ra arte izango da zabalik.\nIkus-entzunezko proiektu bat aurrera ateratzeko asmoz bazabiltza, eta 18 eta 36 urte artean badituzu, Benito Ansola sarietara aurkezteko baldintza garrantzitsuenak betetzen dituzu. 3.000 euroko diru-laguntza lortuko du irabazleak, fikzio, sorkuntza, animazio zein dokumental bat egin ahal izateko. Horretarako, proiektuaren azalpena, sinopsia, iraupena, generoa, gidoi grafiko edo storyboarda, aurrekontua, eta beste hainbat datu bidali beharko dituzue benat@topagunea.org helbidera. Lehiaketako baldintza guztiak hemen.\nTaldean zein bakarka aurkez zaitezkete Euskaltzaleen Topaguneak, bi urteko epearen ostean, berriz ere martxan jarri duen sariketara. Lanak aurkezteko epea urriaren 16ra bitarte izango da zabalik, eta taldean zein bakarka aurkezteko aukera dago. Irabazleen izenak 38. Euskal Zine Bileran jakinaraziko dituzte.\n2012an, hain zuzen, Maria Elorza, Maider Fernandez eta Aitor Gametxok osatutako Irudi mintzatuen hiztegi poetikoak jaso zuen. Gerora, proiektuak hainbat sari eskuratu ditu, tartean, 56. Zinebiko euskal gidoi onenaren saria.\nAlbisteak Aleak Festibalak Filmak euskaraz Grabatzea - Filmatzea Lehiaketa\nBenito Ansola Sariak Euskal Zine Bilera Euskaltzaleen Topagunea Irudi mintzatuen hiztegi poetikoa Lekeitioko Udala Mikel Laboa katedra\nEusko Jaurlaritzak garapen eta ekoizpenera bideratutako laguntzak kaleratu ditu\nZineuskadik 160.000 euro bideratuko ditu zinema aretoak laguntzera


Gure mintegia Dordoñan dago, Barradeko basoaren erdian, Sarlat eta Perigueux-en artean.\n2004an ireki genuen eta hasieratik, lorezaintza gustuko dutenentzat oso leku ezaguna izan da.\nGramineoetan eta hemerokallis-etan espezializatuta gaude, baina landare iraunkor ugari ere eskaintzen ditugu.\n2005az geroztik, Hemerocallisei arreta berezia eskaintzen diegu. Urtero, gure bilduma handiagotzen duten barietate berriak ditugu. Mintegien bertan egindako guretzaketen ondorioz, hibrido asko behaketa eta biderketa fasean daude.


Lasarte-Oriako BAI plataforma sortu da\nPablo Arruarte :�Kalekooi tokatzen zaigu presioa egitea, Espainiak gaixoekiko jarrera aldatu dezan�\n2012/08/15 - Asteazkena\nIosu Uribetxeberria arrasatearrak zazpi egun daramazki gose greban, gaixotasun larria daukalako kalean behar lukeela eskatzeko. Euskal preso politikoarekin bat eginez, hamar lagun gose greban ari dira Donostiako Ospitale aurrean. Tartean daude, Mario Artola, Hernanin bizi den donostiarra, Pablo Arruarte hernaniarra, eta beste zortzi lagun. Kronikak elkarrizketa egin dio Arruarteri.Bi egun gose greban pasa eta gero, nola zaudete animoz?\nGu ondo gaude eta gainera Iosuk etengabe indarra eta animoa ematen digu.\nIosu Uribetxeberriaren berri baduzue. Nola daramaki zazpigarren eguna gose greban? Familiak esandakoaren arabera gogor eta animoso dabil, argi dauka aurrera jarraituko duela Arrasatera, etxera, joan arte. Berak argi eta garbi adierazi du, aurrera egingo duela bere erabakiarekin, eta behar izanez gero duintasun osoz eta ahoan irribarre batez hilko dela hemen.\nIosu Uribetxeberria euskal preso politikoak gaixotasun larri bat dauka, minbizi terminala diagnostikatu diote. Berez, legediak dioenez, kartzelatik kanpora beharko luke, ezta? Zein arrazoi izan ditzake Espainiako Gobernuak Uribe�txe��be�rria ez askatzeko?\nMendekua. Euskal preso politikoei jartzen diete espetxe politika bat, krudelkerian eta mendekuan oinarritutakoa. Iosuren kasua da politika horren adierazpenik muturreko eta gordinena. Iosu au�rre�tik ere bazegoen 14 preso gaixoen zerrendan, kalean beharko lukete aspalditik, baina bahitu politiko gisa erabiltzen dituzte, pertsona eta militante bezala sun�tsitu egin nahi dituzte, eta beraiekin batera, herri bat osoa.\nJende askok eskatu du Uribetxeberria aske uzteko. Mobilizazioak egun guztian izaten ari dira Donostia Ospitale aurrean, euskal preso politiko gehienak gose greban daude: 503 aipatzen zituen atzo Etxeratek� Uste duzue Espainiako Gobernuak jarrera aldatuko duela?\nAldarazi egin behar diegu, ezin da beste modu batean izan. Luza�tzen ari dira, auskalo zein kalkulo politiko okerrekin, eta krudelkerian oinarritzen diren interesei eran�tzunez� baina beranduegi da guretzat dagoeneko; askatasuna ematen ez dioten bitartean, iragandako minutu eta egun bakoitzak Iosuri bizitza lapurtzen dio... lapurtutako egun horietako bakoitza eu�ren ardura da. Ezinbestekoa da zentzu honetan, beraz, kalean egin dezakegun guztia; Iosuk dagoeneko dena eman du eta ematen ari da baldintzarik zailenetan� ka�le�kooi tokatzen zaigu Es�pai�niako Gobernua preso gai�xoe�kiko jarrera eta beraz Io�su�rena ere aldatzera behartzea.\nGaixo larrien gaiak gero eta indar haundiagoa dauka komunikabideetan. Oraintxe gutxi dokumental bat aurkeztu zuen Etxeratek: Gaitz Isilduak. Gaixo larrien zerrendan dauden 14 euskal presoei buruzko dokumentala da; tartean dago Gari Arruarte, zuen semea� Uribetxeberriaren kasuak balio al dezake gai honi buelta emateko?Hasteko esan behar dugu oraindik orain ez dakigula Iosurekin zer gertatuko den baina argi duguna da Iosuk eta gaixotasun larria duten beste 13 presoek, Gari tartean dela, kalean egon beharko luketela iada. Bestalde, estatuen aldetik ikusten den itxikeriaren aurrean herritarrei esan nahi diegu estatuen politika aldatzeko herritarren presioa ezinbestekoa dela; herriak aterako ditu kalera. Herrira mugimenduak esan du protesta ekintzak gero eta haundiagoak izango direla. Aurreratu dezakezue egunotan zein deialdi izango diren?\nPrintzipioz fokoa Donostiako Ospitalean mantenduko du�gu eta Bilbo, Gasteiz eta Iru�eako gobernu delegari�tzen aurrean kontzentrak egiten hasi dira gaurtik aurrera. Bestalde, egoera luzatzen bada mobilizazio jendetsu bat aurreikusten ari gara eta dei egiten diegu hernaniar guztiei bertan parte hartzeko, esan bezala herria izango delako Iosu eta beste guztiak etxera ekarriko dituena. Deialdia, gaur, 09:30etan Plaza Berrin, Donostia Ospitalera oinez igotzeko


Janire Uriarte: "Aurrera begira nahiak eta beharrak baditugu, eta espazioa horiei erantzuteko baliatu nahi dugu" - Arrosa\nJanire Uriarte: “Aurrera begira nahiak eta beharrak baditugu, eta espazioa horiei erantzuteko baliatu nahi dugu”\nZebrabidea ARROSA 2015/05/04\n200 lagunek Donostiako Añorga auzoko Firestone lantegia berreskuratu dute, orotariko proiektu eraldatzaileen elkargune izan dadin. Asteburua igaro dute han, eta Eraldia izena eman diote dinamikari. Atzo arratsaldean, azken asanblada orokorrarekin ziren erabakitzekoak aurrerantzean espazioari zein erabilera eman, eta horren berri izateko gonbidatu dugu gurera Janire Uriarte.\nPosted in ZebrabideaTagged #añorga #auzo #erabaki #eraldatzaile #eraldia #espazio #firestone #janire uriarte #lantegia #libre #okupatu #proiektu\nal. Mai 4 , 2015\nBiharko ‘Gaur8’: Al Qaeda eta ISIS, Emaus Fundazioak 35. urte eta Virginia Imaz pailazoa\nNahia Alkorta gaizki amaitzen diren haurdunaldiez, Txpa irratiko lagunei esker\nBizkaiko kultur ekintzak Alvaro Hilarioren eskutik


suehiro maruo: amodio eta gorrotoa txo!? Susmoa dut, manga komikietan biolentzia eta sexua dagoela esaten dutenek ez dituztela Suehiro Maruoren irudi landuak ezagutzen. Egile honen lana ezagutu bezain pronto, orduan bai, orduan arrazoi nahiko eta soberan izango dute guzti hori esateko. Berezitasun hauetaz gain, japoniar honen komikietan, izugarri ongi kontatutako istorioak eta kontu handiz osatu eta konposatutako marrazkiek pizten dituzten sentimendu sakon eta bizipen latzak ekarriko dizkigute erretinetara. Suehiro Maruoren istorioak ametsetako giro ilun eta surrealistak eskaintzen dizkigute behin eta berriro. Jakitunen esanetan, Japonian 19. mendeko xilografoek haien irudietan erabiltzen zuten �muzen-e� (sarraski afixak) estiloaren tradizioa jarraitzen du Suehirok.\nGaztaroan hainbat eskoletatik kanporatua izan zen eta kaleetan barna jendeari zorroa lapurtzen ibilitakoa da eta hori ere sumatzen da bere komikietan. Giro marjinalek presentzia handia duten eta sinesgarritasun izugarriaz daude islaturik. Gainera, eremu marjinal hauek, eskenatoki ezin hobeak dira Suehiroren istorioetako pertsonaiak kokatzeko.\nHamazortzi urterekin Shonen Jump manga aldizkariaren bulegotan agertu zen, baina bertan jai zeukan. Berak egiten zituen moduko istorio ilunik ez zuten argitaratuko. Ilunegiak, bortitzegiak eta arraroegiak omen ziren. Azkenik eta bost urteren ostean bere tokia aurkitu zuen manga sadomasokista aldizkari batean, nola ez. Baina hura ere ez zen bere berezko tokia, haren marrazki eta istorioak manga erotikoetatik at mugitzen direlako. Istorioak kontatzeko modua eta narratiboki eraikitzeko era, orrialdeak konposatzeko eta begia bere bidean laguntzeko duen moduarekin lotuta, artista eta narratzaile berezia bilakatzen dute Suehiro. Berezia eta kalitatezkoa.\nMarrazki errealistak parada ezin hobea ematen dio nahi dituen egoera latzak islatzeko baina edozein momentuan ametsa zein errealitatea nahastu eginen dira, eta bai, istorioetako protagonistak bai eta irakurleek ere, ez du jakinen zer den zer eta zer pasatzen ari den benetan. Hau ez da matrix ordea, matrixen denak guapoak badira hementxe itsusi eta mutilatuak izanen dira pertsonai nagusiak, eta errealitatean bezala guapo gutxi batzuk soilik agertuko dira... Hala ere bost axola; komikiotan jendearen izaerak eta barruak hartzen du garrantzia. Barruak esatean ez dut sabela eta erraiak erran nahi... baina berdin-berdin izan liteke.\nHala ere, Suehiro ez da odola eta sexu basatia eta nabarmenaz baliatzen irakurlea aztoratu edota berotzeko. Horretako badira beste manga mota batzuk. Suehiro detaileetan geratzen da eta horiexek erabiltzen ditu bestela egongo ez litzatekeen tentsioa sortzeko. Sexua, bortizkeria, zein erromantizismoa eta maitasuna oso modu �abarrean erakustea da bere benetako trebetasuna, irudi guztiaren esanahia aldatzen duelarik.\nGuzti honek Suehiro abangoardiako marrazkilaria bilakatzen du eta jada aldizkari erotikoetatik salto eta tirada mugatutako irudiak egin eta saltzera eraman du, eta ongi saldu ere. Istorio eta marrazki onak maite badituzu hementxe duzu zer irakurri.\nHiru komiki argitaratu ditu gazteleraz Glenat argitaletxearen eskutik:\nLa sonrisa del vampiro:\nJaponia postnuklear batean bizi diren banpiro errukigabeak maitatzera eramango zaitu. Japoniarrek ez dute mendebaldekook erabiltzen dugun gaizkia eta ongiaren arteko ezberdintasun absolutorik erabiltzen eta Suehirok horretan ere badu erakustekorik.\nIstorio motzez osatutako bilduma. Suehiro-ren istorioak surrealistak badira hementxe sumatzen dugu, �cadavre exquis�-aren influentzia zuzenena. Urdaila gaizki baduzu utzi ezazu hau bukaerarako. Hala ere, Suehiroren komiki gehienetan bezala pertsonai batek edo bestek bihotza lapurtuko dizu.\nMidori, La ni�a de las Camelias:\nSuehiroren komiki hoberenetariko bat. Sentipenetan oinarritutako istorioa, polita eta maitagarria. Aita hil ostean, Midori freak edo munstro zirko batean hartzen dute, bertara iritsi berri den mago batekin amodiozko istoriotxo bat biziko duelarik.\nTHE BALDE 15 OSOA JEITSI. IKUSI FLASHA


ikasbil.eus: Aldizkari Digitala: Maurice Ravel\nMaurice Ravel (1875-1937) musikari famatua, “Bolero” ezagunaren egilea, Lapurdin jaio zen, Ziburuko herrian. Hilabete gutxi zituela, Parisera joa zen familia osoa. Amak euskaraz egiten zion semeari, baita Gaxuxa neskameak ere. Diotenez, amak erakutsi zion euskal musika maitatzen.\nMaurice 6 urterekin hasi zen pianoa jotzen ikasten. Mutila maiz gogoz kontra joaten zen ikastera eta amak dirua ematen zion joateko. 14 urterekin Parisko kontserbatorioan sartu zen, eta 16rekin lehen piano-lehiaketa irabazi. Jadanik bazekien zerbait: nahiago zuen musika sortu jo baino. Lehen obra 18 urterekin sortu zuen. Gutxira bigarrena, Parisen oso estimatua: “Pavane pour une infante défunte” .\n1900: udako oporrak eta “Les Apaches” taldea\n1900 urtean hasi zen udako oporretan jaioterria itzultzen, Ziburu herrira. Eta orduantxe sortu zen Frantzian “Les Apaches” taldea. Kideak: Ravel, Manuel de Falla, Igor Stravinsky, Sordes pintorea, Fargue poeta… Taldea artista-giro ofizialetik kanpo zebilen. Agian horregatik ukatu zioten Raveli hainbestetan Erroma saria, 30 urtetik beherako musikarientzat sortua. Dena den, Lehen Mundu Gerrak hori guztia zapuztu zuen.\nRavelek ez zuen gerra-giroan musika sortu nahi, soldadu joan baizik. Hasieran ez zuten onartu, baina urte eta erdi saiatuta gero lortu zuen, kamioilari gisara. Ravel azkar gaixotu zen, eta erietxe militar batetik atera zen ama hiltzen ikustera.\nIda Rubinstein dantzari ospetsuak beretzat lan bat sortzeko eskatu zion, eta Ravelek Boleroa egin zuen. Berak zioenez, Ziburun bururatu zitzaion, itsasoan bainatu ondoren. Obra 1928an estreinatu zen, Parisko Operan. Oso pieza bitxia da, beti erritmo berean jo behar da, baina piezak aurrera egin ahala indartsuago, eta musika-tresna gehiagorekin. Obrak izugarrizko arrakasta izan zuen, eta Amerikatik eta Europatik –Euskal Herritik barne–, deitzen zioten Boleroa jotzeko edo lan horren orkestra-zuzendari izateko. Beste orkestra-zuzendari batzuek ere joarazi zuten Boleroa, eta batzuekin haserretu egin zen Ravel azkarregi joarazten zutelako.\nEzkerrean, altuena, bere jaiotetxea.\nEsan bezala, Ravel oso ezaguna zen. Jendeak autografoak eskatzen zizkion, baina azken urteetan asko makaldu zen: eskuetan indar gutxi, loezina, amnesia eta afasia-uneak… 1937an hil zen, guztira 66 obra idatzita.\nCantinflasek eta Bo Derekek pelikulak egin zituzten Boleroan oinarrituta –edo hori aitzakia hartuta–, eta mundu osoan aurki daitezke musikariaren izeneko hainbat kale, plaza, etorbide, ostatu, musika-areto edo dantza-eskola. Adibidez, Australian, Malagan, Parisen, Donostian, Bilbon, Gasteizen, Iruñean, Donibane Lohitzunen, Barakaldon… Eta noski, bere jaioterrian: Ziburuko kaia batek bere izena du: Maurice Ravel.\nEuskadi Irratiaren entzungaia Maurice Ravelen biografiarekin.\nHilabete gutxi zituela. Hilabete gutxirekin.\nGaxuxa neskameak. Gaxuxak, Ravelen etxean lan egiten zuen neskak.\nDiotenez. Esaten dutenez.\nNahiago zuen musika sortu jo baino. Gehiago gustatzen zitzaion musika sortzea jotzea baino.\nJaioterrira itzultzen. Jaiotako herrira, sorterrira, itzultzen.\n30 urtetik beherako musikarientzat. 30 urte ez zituzten musikarientzat.\nKamioilari gisara. Kamioi-txofer modura.\nPiezak aurrera egin ahala indartsuago. Indar handiagorekin, pieza aurrera doan neurrian.\nAsko makaldu zen. Indarra asko galdu zuen, sendotasuna.\nBoleroan oinarrituta. Boleroa aintzat hartuta.\nChopin, pianoa gorputz-zati bihurtu zuen artista\nCristobal Balenciaga: dotorezia Getariatik mundura, Donostia eta Paristik barrena


M25, Afrikaren Eguna | Bizkaiko Caritas\nPosted by Cáritas Bizkaia on jueves, mayo 24, 2018 · Leave a Comment\nAfrikaren Eguna (maiatzak 25):\nBilboko Elizbarrutiko Cáritas Grupo Pro Africa (GPA) izeneko lan-plataforman dago.\nBertan, Euskadiko eta Nafarroako 20 erakunde gaude, eta helburu hauek ditu:\nAfrikari buruzko ezagutza handitu, GGKE-etan zein gizartean eta euskal instituzioetan, sentsibilizazioaren bitartez.\nAfrikarekiko kooperazioko esperientzia, zailtasun bereziak eta ezaugarriak partekatu.\nPolitikan eragin kontinentearekiko kooperazioa hobetzeko.\nGonbidatzen zaituztegu egun horretan sareen bitartez parte hartzera (#AfrikazHitzeginDezagun; #AfrikarenEguna; #AfrikaAstea) eta garatuko diren ekintzetara joatera.\nBilbon egingo diren ekintzen programazioa bidaltzen dizuegu. Partekatu, mesedez, egun horretako programak eta ekintzak beste lurraldeetan.\nPublicado en 23 mayo, 2018 – Urtero bezala, maiatzaren 25ean Afrikaren Eguna ospatzen da, Afrikar Emakumearen Hamarkadaren barruan ospatu ere (2010-2020), zeinaren helburua hauxe baita: blokeko herrialdeen politiketan, generoari lotutako gaiak txertatzea. Egun bat, maiatzaren 25a, mila milioi pertsona baino gehiagorentzat, dibertsitate, kultura, arte eta aberastasunez beterik egon arren, goseak, gatazkek eta pobreziak etengabe zigortzen duten kontinente batentzat. Gogora dezagun munduko 10 herrialderik pobreenak Afrikan daudela.\nAfrikaren Aldeko Taldean (GPA) dihardugunok eskuratutako lorpenak eta, bereziki, genero gaietan lortutakoak gogoratuz ospatu nahi dugu egun hau, adierazpen artistikoak nabarmendu eta partekatuz, historiaz eta gaurkotasunaz eztabaidatuz eta bizikidetzaren alde eginez. Hori dela eta, gure taldeak eta taldea osatzen duten erakundeek babesten dituzten jardueretara gonbidatu nahi zaituztegu, Afrikarrak Euskadin ospakizuna ardatz.


Espainiako unibertsitateak telebistako edukiak sailkatzeko eredu bat diseinatzen ari dira | Consumer\nEspainiako unibertsitateak telebistako edukiak sailkatzeko eredu bat diseinatzen ari dira\nProgramaren barruan irudi bortitzak edo hizkera soila dauden jakinaraztea da helburua.\nNafarroako, Sevillako, Madrilgo Karlos iii.aren eta Alacanteko unibertsitate publikoetako espezialistak elkarlanean ari dira Espainiako kate orokorrek 12 urte bitarteko haurrei zuzentzen dizkieten ikus-entzunezko edukiak sailkatzeko eredu bat diseinatzen.\nVictoria Tur proiektuaren arduradunetako batek azaldu duenez, bideojokoetarako (PEGI) dagoenaren antzeko kode bat sortzea da helburua. Kode horrek, besteak beste, adieraziko die helduei ea telebista-programak irudi bortitzak, mendekotasun-irudiak, sexu-jokabide desegokiak edo hizkera soila dituen.\nGaur egun, haurrentzako telebista-programek, gehienez ere, adinaren gomendioa ematen dute, baina “gurasoek ez dute aldez aurretik edukiaren kalitateari buruzko informazio gehiago”, adierazi du Turrek. Gainera, kateak umeentzako programaziotzat hartzen dira, ordu-tartean maiz aldatzen diren eta, are gehiago, ezabatzen diren komodin-programaziotzat.\nEkimen honetan lan egiten duten adituak 110 aldagai aztertzen ari dira, TVE 1, La 2, Antena 3, Cuatro, Telecinco, La Sexta, Canal 9 eta Punt2 programek haurtzaroari begira egiten duten eskaintza komertzialean.\nKodea lantzeko, espezialista horiek emititzen den programa edo serie bakoitzeko bi atal aztertzen dituzte, eta aldagai hauek baloratzen dituzte, besteak beste: zabaltzeko unea, bilbearen egiantza, irakaskuntza nagusia eta indarkeria fisikoa, psikologikoa, hitzezkoa eta sexuartekoa. Proposatzen diren gizarte-balioak ere auzipetzen dituzte; esate baterako, norberekeria, errespetua eta erantzukizuna islatzen diren, edo adierazpen itsusgarriak eta irainak dituzten.\nBereizi egiten dira sei urtetik beherakoentzako programak, gaitasun kognitibo mugatuak dituztenak eta bilbe errazak behar dituztenak; zazpi urtetik bederatzi urtera bitarteko haurrei zuzendutakoak, errealitatea eta fikzioa bereizten dituztenak, eta bederatzi eta 12 urte bitartekoak, heldutasun pixka bat dutenak.\nedukiak kode sailkapena


Tierra, Eloy Morenoren eskutik: lotura indarra, sinpletasuna eta originaltasuna | Egungo Literatura\n2020an, Eloy Moreno idazle espainiarrak bere eleberria aurkeztu zuen Land, bi anaiek eta aitak haiei egindako promesari buruzko istorioa. Argumentuak telebistaren eta entretenimenduaren atzean dagoen mundu bitxia agerian uzten du planeta osoan ikusitako programa batean. Azkenean, egileak kontakizun sinesgarria erabiltzen du bi istorioen arteko harremana erakusteko.\nZenbait literatur kritikarik eleberri garaikide honen gaurkotasun tematikoa eta nobelaren ezaugarri estilistikoak nabarmendu dituzte. Eta ez da gutxiagorako, telebista edo sare sozialak bezalako elementuak erabakigarriak dira argumentuaren garapenean. Hori dela eta, Land irakurlea gizakiaren egoera konplexu eta kontraesankorrera hurbiltzeko modu xelebre bat irudikatzen du.\n1 Eloy Morenoren Tierra sinopsia\n1.1 Berriz hasi da jolasa\n2.1 Gizateriaren orainari buruzko liburua\n2.2 Hausnarketa sakona egiteko testu atsegina\n3 Liburuari buruzko iritziak\n4 Eloy Moreno egileari buruz\n4.2 Eloy Morenoren liburuak\nRen laburpena LandEloy Morenoren eskutik\nTelebistako eta entretenimenduko industrian indar handia duen gizon batek promesa arraroa egiten die bi seme-alabei. Nelly eta Alan. Zehazki, proposamena hori da Anai hauek partida bat amaitzen badute, aitak gehien maite duten nahia beteko du. Hala ere, jokoa eten egiten da: hogeita hamar urte igarotzen dira eta haiekin batera aldaketa handiak gertatzen dira familian.\nLurra (B edizioak)\nBerriz hasi da jolasa\nYa heldutasunean, Nelly telefono mugikorra, eraztuna eta giltza dituen kutxa misteriotsua jasotzen du. Mugikorrari esker, bere anaiarekin elkartu da (harekin ez zuen hitz egin) eta amaitu gabeko jokoa berreskuratuko du. Horrela sortzen zaio protagonistari bere nahia betetzeko aukera, Alanek aspaldi lortu baitzuen.\nAldi berean, jokoa lotura batekin lotuko da errealitatea mundu guztia bere garapenarekin adi dagoen telebista saioa. Programa hau Lurretik Marte planetara doazen zortzi gizakiren inguruan kokatzen da. Bitartean, Islandian, Nellyk eta bere anaiak arriskuan dagoen planeta bateko giza egoera kontraesankorrei buruzko datuak erakusten dituzte.\nLiburu hau beste batzuekin elkarlotutako istorio bat kontatzen du, baita ere egungo errealitatearen inguruko egoera islatzailea proposatzen du. Era berean, kapitulu laburretan txandakatutako istorioak dituzten egitura narratiboak irakurlearen jakin-mina areagotzen du hurrengo orrian gertatuko diren gertaeren aurrean. Eloy Morenok lortu baino gehiago lortzen du zure xedea mantendu ikuslea ertzean.\nDirudienez, egilearen apustua irakurlea eleberriaren bi istorio nagusietan inplizitua den bitxikeriaz gozatzea da. Hau da, bai promesa jaso eta elkarrengandik aparte hazten diren bi anaia horietakoa, bai telebista saioko parte hartzaileena. Azkenean, bizitza horietako ohiko aurrekariak oso poliki aurkitzen ari dira.\nGizateriaren orainari buruzko liburua\nIkuspegi fresko eta eguneratua izateagatik, Land Liburu zaila da irakurtzen hasi ondoren jartzeko. Estilo berritu horretatik, Eloy Moreno XXI. Mendeko publikoarentzat antzematen diren komunikazio formekin azaltzen saiatzen da. Testuan, fokua gizakiaren egoeran kokatzen da, hiperkonexioak markatutako garai batetik ikusita.\nGainera, gai zail asko nahasketa baten bidez lantzen dira —Oso originala, bide batez— argudio oso franko duen aditz zuzena. Aztertutako gaiak gizakiak planetara egindako kalte ekologikoetatik hasi eta sare sozialetatik (itxuraz) ezarritako jarrera moralera bitartekoak dira.\nHausnarketa sakona egiteko testu atsegina\nEn Land, Eloy Morenok konpromisoa sortzeko eta irakurleen enpatia esnatzeko gai den narrazio bat azaleratzen du hainbat irtenbideen bidez - harrigarria, gehienetan. Bakoitza, noizbait, gai erabakigarri bihurtzen da. Eleberriaren atzeko azalean irakur daitekeenez, egia aurkitu nahi duzu, baina, "egia bilatzearen arazoa aurkitzea da eta horrekin zer egin ez jakitea da".\nArrazoi hauengatik, hala da pertsonaien benetako bizitza ezagutzera gonbidatzen zaituen liburua, eta, agian, zorionez, irakurleak berea islatzen du. Modu horretan Land Eloy Moreno-k irakurleak gizakiaren egoeraren zatirik konplikatuenera hurbiltzen saiatzen da.\nLiburuari buruzko iritziak\nKritikek goraipatzen dute Eloy Morenok irakurlearen interesari eusteko duen gaitasuna, nahiz eta eleberriaren muina goiz agertzen den. Ahots batzuek, berriz, "best-seller sinplea ”, liburuaren ustezko egitura komertziala (sinplea) dela eta. Nolanahi ere, inguruko balorazio guztiak Land egia dira: lotura indarra, sinpletasuna eta originaltasuna.\nEloy Moreno egileari buruz\nEloy Moreno kudeaketa informatikan ingeniari teknikoa da, 12ko urtarrilaren 1976an Castelló de La Plana, Valentziako Erkidegoa, Espainian jaioa. Jaume I Unibertsitatean lizentziatua da bere jaioterrian. Apenas graduatu zen arren ordenagailuen sektorean lan egiten hasi zen, bere bizitza literaturari eskaini zaio.\n2011 In bere grinak letren mundura abiatzera bultzatu zuen bere lehen liburua (autoargitaratua) kaleratu zuen, Gel boligrafo berdea. Testu hau ustekabean arrakasta handiko estreinaldi literarioa bihurtu zen, eta horrek bere ondorengo argitalpenen hedapena erraztu zuen. Seguruenik, publikoaren artean onartutako zati handi bat idazteko estilo atipikoari zor zaio.\nHurrengo argitalpena bere debuta, eta irakurleek izandako harrera bikaina, Eloy Moreno sekulako bultzada hartu zuen. Harrezkero, idazle espainiarrak ez du bere sormen literatur lana gelditu, ipuinak eta eleberriak batez ere.\nGainera, egilea ospetsu bihurtu da —Sare sozialetan duen presentzia sendoaz gain— ibilbide literarioak diseinatu zituelako. Morenok, urtean bizpahiru aldiz, jendea bisitatzen du bere nobelak girotu zituen lekuetan. Horrekin batera, literatura ikastaroak eta tailerrak ematen ditu, baita bere herrialdeko literatura lehiaketetan epaimahai gisa parte hartzen ere.\nEloy Morenoren liburuak\nOndoren Gel boligrafo berdea (2011), Eloy Moreno zuen argitara Zer aurkitu nuen sofaren azpian (2013)Hainbat hizkuntzatara itzulitako beste arrakasta bat. Geroago, Castelloko egilea ordenagailu argitalpenera itzuli zen argitaratzeko Mundua ulertzeko istorioak (2015)horietatik, bigarren eta hirugarren zati bat jarri zuen abian, 2016an eta 2018an, hurrenez hurren.\nBitartean, Moreno bere hirugarren eleberria argitaratu zuen 2015ean, Oparia, hori ere arrakasta izan zuen berehalakoa, edizio mugatua izan arren. Era berean, eleberria Invisible (2018) salmenta kopuru bikainak lortu ditu. Ez alferrik, 19 edizio ditu orain arte eta hainbat itzulpen. Eloy Morenoren azkena da Land (2020).\nArtikuluaren bide osoa: Egungo Literatura » Literatura » idazleak » Tierra, Eloy Morenoren eskutik\nArturo Sánchez Sanz. Elkarrizketa Belisarius-en egileari: Magister militum Ekialdeko Erromatar Inperioaren


Il Vangelo secondo Matteo - Wikipedia, entziklopedia askea.\nBasilicata, Catania, Crotona eta Apulia\nSusanna Pasolini (en)\nMario Socrate (en)\nJ. Rodolfo Wilcock (en)\n[[Kategoria:Susanna Pasolini (en) antzeztutako filmak]]\n[[Kategoria:Marcello Morante (en) antzeztutako filmak]]\n[[Kategoria:Mario Socrate (en) antzeztutako filmak]]\n[[Kategoria:J. Rodolfo Wilcock (en) antzeztutako filmak]]\nIl Vangelo secondo Matteo (euskaraz Ebanjelioa Mateoren arabera) 1964ko Pier Paolo Pasolini italiar zinema zuzendariak zuzendutako drama biografia filma da. Enrique Irazoqui kataluniar aktoreak antzeztu zuen. Jesukristoren bizitza Mateoren Ebanjelioaren arabera kontatzen da, Jesusen jaiotzatik hasi eta Berpizkunde arte. 1964ko irailaren 4an, Veneziako Zinemaldian estreinatu zen.\nEuskarara bikoiztua, 1983ko martxoaren 21eko gauean ETBn eman zuten, euskarazko lehenengo emankizun zinematografiko bilakaturik.\nErromako trilogia amaituta, Pier Paolo Pasolini testu kristau batzuk irakurri zituen eta, horiek inspirazio-iturri hartuta, ontzen hasi zen bere hurrengo egitasmoa. Hala ere, artean ez zuen behar beste diru eta, hura lortzeko, beste proiektu txikiago batean murgildu zen: Comizi d'amore ("Amodioaren inguruko bilkurak") dokumentala, ekoizteko merkea.\nPasolinik kristautasunaren eta komunismoaren arteko baliokidetza defendatzen zuen eta, bere ustez, Jesukristo antzeztuko zuen aktoreak komunista behar zuen. Zenbait aktore baztertu ondoren, Enrique Irazoqui ikasle eta militante komunista ezagutu zuen Bartzelonan, baina Irazoqui uzkur zen rol hori betetzeko. Hala ere, azkenean konbentzitu egin zuen, eta bera izan zen aktore profesional bakarra, gainerakoan, filmaketa-tokiko herritarrak izan baitziren aktoreak gehienean, baita Pasoliniren ama ere rol txiki baterako. Hautatutako herria Matera izan zen, Italia hegoaldean kokatuta.\nErromatar Inperioaren garaian, Palestinan, Jesus Nazaretekoak (Enrique Irazoqui) bere jarraitzaileekin batera herrialdean barna bidaiatu eta Jainkoaren irakaspenei eta arimaren salbazioari buruz predikatzen du. Bera Jainkoaren semea gizon egina eta iragarritako Mesia da, baina denek ez dute berak esandakoa sinesten. Erromatarrek atzemana eta gurutziltzatua izango da, eta handik hiru egunera berpiztu eta hilen artetik bizien mundura itzulia.\nEnrique Irazoqui: Jesukristo\nEnrico Maria Salerno: Jesukristoren ahotsa\nMargherita Caruso: Maria gaztea\nSusanna Pasolini: Maria zaharra\nMarcello Morante: Jose\nGianni Bonagura: Joseren ahotsa\nMario Socrate : Joan Bataiatzailea\nPino Locchi: Joanen ahotsa\nSettimio Di Porto: San Petri\nAlfonso Gatto: San Andres\nLuigi Barbini: Jakue\nGiacomo Morante: Joan Apostulua\nGiorgio Agamben: Filipe Apostulua\nGuido Cerretani: San Bartolome\nRosario Migale: Tomas apostulua\nFerruccio Nuzzo: San Mateo\nMarcello Galdini: Jakue, Alfeoren semea\nEnzo Siciliano: Simon\nOtello Sestili: Juda Iskariote\nJuan Rodolfo Wilcock: Kaifas\nAlessandro Clerici: Pontzio Pilatos\nAmerigo Bevilacqua: Herodes Handia\nFrancesco Leonetti : Herodes Antipas\nRossana Di Rocco: Jaunaren Aingerua\nRenato Terra: Deabrutua\nEliseo Boschi: Jose Arimateakoa\nNatalia Ginzburg: Maria Betaniakoa\nNinetto Davoli (krediturik gabe): artzaina\nUmberto Bevilacqua (krediturik gabe): soldadua\nIl Vangelo secon Matteodo filmaren iragarkia ikusgai. Youtube.com (Italieraz)\nIl Vangelo secondo Matteo filmaren IMDBko fitxa irakurgai (Ingelesez)\nIl Vangelo secondo Matteo filmea osorik. Youtube.com (Italieraz)\nEnrique Irazoquik antzeztutako filmak\nGiorgio Agambenek antzeztutako filmak\nFrancesco Leonettik antzeztutako filmak\nNinetto Davolik antzeztutako filmak\nNatalia Ginzburgek antzeztutako filmak\nEnzo Sicilianok antzeztutako filmak\nPaola Tedescok antzeztutako filmak\nAlfonso Gattok antzeztutako filmak\nRenato Terrak antzeztutako filmak\nEnrico Maria Salernok antzeztutako filmak\nGianni Bonagurak antzeztutako filmak\nOrriaren azken aldaketa: 16 abendua 2020, 10:25.


KALAS Mahai-tresneria 18 atal, askotariko koloreak - IKEA\nPiknika egiteko eta eramateko produktuak\nKALAS Mahai-tresneria 18 atal\nHainbat kolore alaitan dator aukera izateko. Plastikoa ez da hausten, eta ez du kalterik egiten; izan ere, ez darama gehigarririk. Berrerabil daitekeenez, aukera jasangarria da erabiltzeko eta botatzeko mahai-tresnen aurrean.\nUmeek heltzeko erraza.Diseinatzailea\nBPA (bisfenol A) gabe.IKEAk bisfenol A (BPA) osagaia debekatu du haurrentzako (0-7 urte) plastikozko produktuetan eta elikagaiekin kontaktuan dauden produktu guztietan. 2006. urtean IKEA BPA kentzen hasi da.IKEA taldeak arau zorrotzak ditu bere produktuetan ftalatoen erabiltzeari lotuta; hori dela eta, halakoak debekatu ditu haurrentzako produktuetan eta elikagaiekin kontaktuan egongo diren produktuetan.Produktu hau birziklatu edo energia berreskuratzeko erabil daiteke (zure eskualdean eskuragarri egonez gero).\nKALASMahai-tresneria 18 atalArtikulu kopurua:704.613.85\nZabalera: 13 cmAltuera: 4 cmLuzera: 17 cmPisua: 0.24 kgPaketeak: 1\nMahai-tresneria 18 atal, askotariko koloreak


Irailaren 25etik 27ra, hitza izango da giltza | Hitzen uberan\n← Argiantzan oso zaila da zer datorkigun ikustea\nPoesia eta Pentsamendua jardunaldiak, bihar eta etzi →\nIrailaren 25etik 27ra, hitza izango da giltza\n“Atea” izango du gaia, “Hitza da giltza” leloa. Literaturia literaturaren jaialdia irailean izango da aurten, Zarautzen, 25etik 27ra. Ohiko moduan egitarau anitza osatu dute, liburua eta literatura euskarri anitzetan plazaratzeko: liburu-azoka, solasaldi, antzerki, kontzertu… Guztiekin helburu bakarra, euskal literaturari jendartearen atea zabaltzea. Aurten bizi dugun egoera ez ohikoa dela eta, Ahotsenearen egitarauari lotuta barruan egingo dituzte azken liburu nobedadeen aurkezpenak.\n“Hitza da giltza”. Lelo horrekin berarekin ari ziren lanean antolakuntzako kideak, koronabirusaren krisiak eztanda egin aurretik. Maiatzean antolatzekoak ziren Literaturia, baina, beste hainbat kultur ekitaldirekin gertatu den bezala, uda ostean egin behar izan dute hitzorduari eusteko ahalegina. “Hitza da giltza” izango da, beraz, irailean; eta akaso, ezustean, espero baino zentzu beteagoa hartu du leloak, kulturak bizi dituen zailtasunen testuinguru ez ohiko honetan. Ahalegin horen isla dira, hain zuzen ere, antolakuntzako kideek zabaldu berri dituzten hitzak:\n“Azken urteetan bezala, Literaturia jaialdiaren 2020ko edizioa ere Zarautzen izango da, herriko hainbat gunetan. Urtero bezala, udaberrian hasi behar zuen euskal literaturari eskainitako jaialdiak, baina, COVID-19aren pandemia tarteko, atzeratu egin behar izan zen, nahi bezala ospatzeko modurik ez zegoela eta.\nLiteraturiako antolatzaileon asmoa izan da Literaturia bertan behera ez uztea, uste baitugu ezinbestekoa dela krisi garaietan ere kultura egiten eta sustatzen jarraitzea. Hori dela eta, maiatzetik irailera atzeratu genuen, egoera hobea izateko esperantzaz. Hala ere, maiatzean, 2020ko Literaturiaren jatorrizko datan, Iban Zalduak idatzitako eta Julen Ribasek ilustratutako ipuin labur bat argitaratu genuen, Berriarekin elkarlanean, egun horietan Literaturiari keinu egiteko, jaialdia bera momentu horretan ezinezkoa zen arren.\nAurtengo edizioak, beti bezala Zarauzko Udalarekin eta Zarautz Kulturaren laguntzaz antolatuak, badakar hainbat berrikuntza. Musika plazatik Lege Zaharren enparantzara mugitu dugu ohiko liburu azoka, eta, bertan, lehen aldiz karpa bat jarriko dugu, azoka bertan egiteko, Udalak hobekuntza horretarako dirulaguntzaren aurrekontua handitu izanari esker. Gainera, aurten Ahotsenea sortzaileen gunea ere izango dugu Literaturian. Azkenik, lan eskerga egin da jaialdi osoan zehar COVID-19aren pandemia dela-eta hartu beharreko segurtasun eta osasun neurri guztiak beteko direla bermatzeko, bai ekitaldietan bai azokan.\nUrte honetako ekitaldiak bi gunetan egingo dira: Modelo Aretoan eta Lege Zaharren enparantzan, eta, azken edizioetan bezala, bi omendu izango ditugu bertan: Leire Bilbao idazlea eta Euskal Itzultzaile, Zuzentzaile eta Interpreteen Elkartea (EIZIE). Egitarau oparoa eskainiko dugu aurten ere, Zarautz euskal letren plaza bilakatzeko hiru egunez.”\nIrailak 25, ostirala\n20:00 – Manifestua. Garazi Arrula\n20:15 – Modelo baten bizitza sekretua antzerki-performancea\nMetrokoadroka – Sarrera 7 €, 2 euroko liburu bonua opari\nLege Zaharren enparantzan:\n12:00 – Azokaren irekiera, EIZIEri Literaturiako oroigarria emanez\n12:00-13:30 – Liburu azoka\n16:30-19:30 – Liburu azoka\nEgun osoan liburu aurkezpenak, Ahotsenearen eskutik\n11:00 – Ezberdin bezain eder ipuin kontaketa\nMariano Hurtado eta Nerea Ariznabarreta\n12:30 – Itzulpengiltza: mundura zabaltzeko eta mundua ekartzeko\nIdoia Santamaria, Beñat Sarasola eta Isabel Etxeberria\n18:00 – Kax-kax-kax! ikuskizuna\nKatixa Agirre eta Maite Larburu\n22:00 – Manipulazio estrategiak diskoaren aurre-estreinaldia\nPetti – Sarrera: 5 €, 2 euroko liburu bonua opari\n11:00 – Liburu azoka\n11:00 – Ateko zirrikitutik ipuin kontaketa\n12:00 – Leire Bilbaori omenaldia\n12:30 – Literateak mahai ingurua\nMiren Amuriza, Antton Olariaga eta Aitor Arregi. Mikel Soto moderatzaile.\n17:00 – Letragintza: hitza musikaren giltza?\nAnari eta Ruper Ordorika. Jon Eskisabel moderatzaile.\nIkus HEMEN Hiru Damatxokoek kartelarekin batera egindako aurkezpen lana.


Liburuen historia luzea, laburrean • ZUZEU\nLiburuen historia luzea, laburrean –\nLiburuak sortu zirenetik, giza zientziaren gordailu izan dira. Gizakiak bere ezagupenak biltzeko erabilitzen ditu. Beren historia luzea da, duela milaka urte jaio ziren, idazkerarekin batera, gizakiak bere ezagutzak gordetzeko beharra sentitu zuenean.\nEzagutzen diren lehen testu idatziak K.a. 4.000. urtean mesopotamiarrek egindakoak dira. Buztinezko laukietan puntzoiez idazten zuten. Sistema honek bazituen bere eragozpenak, buztinezko liburuen orriak astunegiak baitziren leku batetik bestera eramateko. K.a. 3.000 urtean egiptoarrak papiroan idazten hasi ziren. Papiroaren asmakuntzaren ondorioz, munduko lehen liburutegia sortu zen Egipton. Papiroak lortzeko papiro landarearen enborra tiratan moztu behar da. Tirak ur eta kolatan busti eta horizontalki jarritako tira geruza baten gainean bertikalki jarritako beste bat ezartzen da. Ondoren, kolpe batzuk ematen zaizkio tirak erants daitezen\nErromatarrek ere asmatu zituzten idazteko beste material batzuk. Zenbait ekintzarako, igeltsua, kola eta argizari* beltzez egindako nahasketa bat erabiltzen zuten. Alde batetik zorrotza eta bestetik laua zen “estilo” izeneko traste batekin argizari gainean, idazten zuten igeltsuan markatua geratu arte zapalduz. Akatsen bat eginez gero, “estilo”aren alde lauarekin argizaria berriro berdintzen zuten. Gaurko arkatz batzuetan ertzean erabili ohi dugun ezabagomaren antzera funtzionatzen zuen. Baina idatzitakoak irautea nahi zutenean, hauek ere papiroa erabiltzen zuten.\nPapiroa egiptoarrei erosteaz aspertuta, greziarrek K.a. II. mendean idazteko beste material bat asmatu zuten: pergaminoa. Ardi eta ahari larruz egiten zen. Papiroa baino erabilgarriagoa zen, bi aldeetatik idatz zitekeelako eta aldi berean kolore ezberdinen erabilera ere posibilitatzen zuelako. Pergaminoaren erabilera azkar hedatu zen munduan zehar eta hau izan zen materialik erabiliena Europan XV. mendera arte. Garai honetan liburu guztiak eskuz idazten ziren. Lan honetan, batez ere, monastegietako fraileak aritzen ziren. Liburuak arte lanak ziren eta jende gutxik eskura zitzakeen.\nMunduaren alde honetan hau guztia gertatzen ari zen bitartean, lurraren beste muturrean, Txinan, ia inork zegoenik ere ez zekien lurralde hartan, K.o. III.mendean papera asmatuta zeukaten, baina Europan ez zen ezagutu XI. mendera arte. Paperari esker, gaur egungo “liburua” sortu zen. Informazio asko, modu eskuragarrian.\nXV. mendean, Gutenbergek inprenta asmatu zuenean, hedatu zen Europan paperaren erabilera eta gaur egun ezagutzen ditugun liburuak sortu ziren.\nLiburuetan biltzen zena, gaur egun, ordea, ordenagailuetan biltzen dugu. Liburuaren gainbeherak bere heriotza ekarriko al du, papiro edo pergaminoari gertatu bezala?\n4 pentsamendu “Liburuen historia luzea, laburrean”-ri buruz\nJosu Naberan 2021-02-04 22:19\n“LIBURU” hitza, euskeratik interpretatuta, LI-AN-BURU da, hots, “landareki-burua edo gauza”. Izan ere, LI erroak landare eta arbolak izendatzen ditu: liho, lizar… Beraz, LIBURU hitzak PAPIROA gorde du bere euskerazko memorian.\nAh, zorionak Ignacio, euskera ikasi eta landu duzulako!!\nZelai 2021-02-04 23:18\nLiber-libri, 2. deklinazioa. Akusatiboa librum: liburu, libro. Zuk proposatzen duzun etimologia Larramendiren eskolakoa da, magikoa, erromantikoa baina errealitatetik aldendua\nJosu Naberan 2021-02-05 23:30\n3ª declinación, bai.\nZuek, Romanistok (ez diat uste Larramendi usain duanik ere), zer demontregatik suposatzen duzue, latin eta beste hizkuntza baten artean antzekotasuna dagoenean, latinetik datozela beti-beti? Espiritu Santuaren inspirazioz? Zientziaz ez behintzat.\nLatina AZKEN gonbidatua duk hizkuntzen plazara.\nHizkuntza indoeuroparrak baino Ehunka eta ehunka urte lehenago, UNE esaten zuten gure arbasoen arbasoek. Eta latin berantiar horrek UNE hori ANO bihurtu zuelako (Aprikano, Abornikano…) uste duzue Latina izan dela denen AMA primigenioa?\nEz al duzue pentsa minutu bateko gogoeta egitea ere, gazteak dagoenetik hartzen duela normalean, eta ez alderantziz?\nUNE/ON/ONA erroa, euskerak ez ezik, berbereen amazigh-ek, Kaukasoko dialekto batzuek eta iberierak ere erabiltzen zuten, latina oraindik linboan zegoenean.\nEta berdin ABERE (lat, habére), ABA (lat. AB- “de dónde”) HARA (lat. AD- “direccional”), AGO (ibai-bokalea) eta AGUA, “aquam latinaren askoz aurretik.\nEzagutzen al duzue Michel Morwan hizkuntzalari paristarra, euskeraren espezialista? Ba berak aipatzen ditu goiko adibide horiek eta beste hainbat. Ez dira a-zientifiko honek asmatuak.\nIgnacio Jimenez 2021-02-17 16:48\nMila esker zure erantzunagatik, Josu Naberan! Bai, ikasten eta hobetzen nago. Hori, beti.


Txaloka ludotekak ate ireki jardunak izango ditu gaur hasi eta hilaren 27ra arte. — Oñatiko udala\nTxaloka ludotekak ate ireki jardunak izango ditu gaur hasi eta hilaren 27ra arte.\nInstalazioak eta funtzionamendua bertatik bertara ezagutzea da gurasoei bereziki zuzendutako ate irekien helburua.\nUdako oporren ondoren, pasa den astelehenean ireki ziren Txaloka ludotekako ateak. Egunero, arratsaldeko 3 eta erdietatik 6 eta erdietara irailean, eta ordubete beranduago urritik aurrera, joku eta jolasak hezkuntza eta garapena pertsonalerako zutabe bihurtzen dira.\nHori nola egiten den ezagutu nahi duten gurasoek hartarako aukera dute datozen 10 egunetan. Gaur hasi eta hilaren 27ra arte, ludotekako ateak zabalik izango dira, zerbitzua bertatik bertara eta haurrak han direla gainera ezagutzeko.\nTxaloka ludoteka, 3 eta 12 urte bitarteko haurrei zuzenduta dago. Une honetan gaztetxoenak 2009an jaiotakoak dira baina urtarriletik aurrera 2010ean jaiotakoak matrikulatu ahal izango dira.\nEkintzak, adinaren arabera egokitzen dira baina orokorrean, eskulanak, mahai jolasak, gozogintza, txapelketak edota tailerrak egiten dira. Jostailu mailegu zerbitzua ere badago eta tarteka gurasoekin jolas saioak ere antolatzen dira.\nLudotekak 20 euroko ikasturte matrikula du eta hileroko kuota berriz, 18 euro da. Familia kuota berezia ere bada eta diru laguntza eskatzeko aukera ere bai. Baina guzti honi buruzko informazioa jaso eta zerbitzua zertan den bertatik bertara ikusteko aukera, inolako konpromisorik gabe, ate ireki jardun hauetan izango da.\nGogoratu, gaur hasi eta hilaren 27ra bitartean, eta arratsaldeko 3:30etik 6:30era. Ludoteka, Lizaur kaleko 5ean dago. Ordutegi horretan joaterik ez duenak, zerbitzua goizez ere ezagutu dezake, 9etatik 12etara baina kasu honetan haurrak eskolan daudenez, lokala hutsik topatuko du.


Sei lagunek partitura bat joko dute Atenasen eta Kasselen, hainbat jarraibidetan oinarrituta, documenta 14 erakusketak iraungo duen 163 egunetan. Performantzia hori streaming bidez emango dute documentaren webgunean, eta artxibategiak archive.org helbidean egongo dira eskuragarri. Partiturak proposatzen dituen keinu generiko eta galderetan kontrajarri egiten dira instrumentalizazioaren kontzeptua eta instrumentuaren kontzeptua.\nInterpretatzaileek publikoa erabiliko dute instrumentutzat, inprobisatzaileek beren instrumentuak modu ez-konbentzionaletan eta haien ohiko erabileren kontra jotzen dituzten antzera. Horrela, kontzertuak arakatu eta agerian jarriko du nola jokatzen dugun normalean, bai erakusketaren espazioan, bai gure egunerokoan.\nPartituraren ezaugarri porotsuek eta interpretatzaileen eta publikoaren arteko elkarreraginek etengabe ahulduko dute partituraren berezko autonomia, baita egoerarena berarena ere, eguneroko errealitate sozialaren eta politikoaren alderdi batzuk erakustokian integratuz. Hori lortzeko, Disonantzia soziala partiturak musika esperimentalaren estrategia batzuk hartzen ditu, enfasia soinu-eremutik gizarte-eremura eramateko.\nAurkezpena Tabakaleran (Donostia)\nDestiempo (música y revoluciones) izeneko programan parte hartzera gonbidatu nau Xabier Erkiziak. Programa hori, bere aldetik, Estimulantes, circulación y euforia izeneko proiektuaren zati bat da. Horren komisarioa Oier Etxeberria da, eta Tabakaleran gauzatuko da aurten eta datorren urtean zehar. Gonbidapen horretarako, nire proposamena Disonantzia soziala streaming emankizunaren bidez ikusi eta entzuteko testuinguru soziala sortzea da. Emankizun hori Tabakalerako espazio batean proiektatuko da, eta bertara Atenasekoa eta Kasselekoa ez bezalako publikoa inguratu ahal izango da, kontzertu luze hori espazio jakin batean entzuteko eta eztabaidatzeko. Testuinguru sozial hori sortzen laguntzeko, lantegi bat gauzatuko da, non partituraren atzean dauden ideiak azalduko diren. Horrela, espero dugu Disonantzia sozialak Euskal Herrian gaur egun entzuteaz, inprobisazioaz, askatasunaz eta zarataz egiten ari diren eztabaidetan parte hartzea.


Fiskaltzak delitu zantzuak aurkitu ditu Osakidetzako oposizioen auzian | Gizartea | Berria\nSalatu du filtrazioak izan zirela gutxienez 11 kategoriatan. Azpimarratu du «irizpide objektiborik» ez zela jarri azterketa prestatu zuten kideak eta epaimahaikoak aukeratzeko\nIazko uztailean eginiko azterketa batzuk, kaxetan sartuta. MARISOL RAMIREZ / FOKU Tamaina handiagoan ikusi\nAzterketa batzuk aurretik filtratu zizkieten pertsona jakin batzuei, eta galderak prestatu zituztenetako batzuk eta epaimahaietako zenbait kide ez ziren irizpide objektiboen arabera aukeratu. Hori dio Euskal Autonomia Erkidegoko fiskalburu Carmen Adanen sinadura daraman txostenak. Osakidetzako iazko lan eskaintza publikoari buruzko ikerketa amaitu du fiskaltzak, eta delitu zantzuak aurkitu ditu: zehazki, sekretuak ezagutarazteko delituaren zantzuak. Txostena epaitegi batera eramatekoa du gaur, instrukzio epaile batek gaia iker dezan, eta, hala badagokio, erantzukizun penalak nori leporatu erabaki dezan. Eusko Jaurlaritzako Osasun Sailak ez du balorazio ofizialik egin nahi izan, jakinarazpen ofiziala ez duela jaso argudiatuta.\nFiltrazio salaketei dagokienez, fiskaltzak horren zantzuak atzeman ditu honako 11 kategoria hauetan: Anestesiologian, Angiologian, Digestio Aparatukoan, Kardiologian, Traumatologian, Kirurgia Plastikoan, Urologian, Zaintza Intentsiboetan, Larrialdietan, Mikrobiologian eta Kirurgia Baskularrekoan. Epaileari eskatu dio inputatu gisa deklaratzera deitzeko hiru epaimahaiburu.\nFiskaltzak, halaber, begiz jo ditu Osakidetzako zuzendaritzako hiru kargudun: Giza Baliabideetako zuzendari ohi Juan Carlos Soto eta zuzendariorde Xabier Balerdi, eta Osasun Arretako zuzendari Andoni Arzelai. Epailearen esku utzi du horien erantzukizunak zehaztea, inputatu ala lekuko gisa deklaratzera deitzea. Sotok urtarrilaren hasieran dimititu zuen, eta Ricardo Ituarte Ekonomia zuzendaria kargugabetu egin zuten. Iazko udazkenean, dimisioa eman zuen Maria Jesus Mujika Osakidetzako zuzendariak.\nFiskaltza gogor mintzo da talde horren jarduteko moduaz. Haien gaineko kontrol neurriek huts egin zutela dio. Azaldu du zuzendaritzak Herri Arduralaritzaren Euskal Erakundeari (HAEE) eskatu ziola etsaminak egiteko, baina «benetan eta izatez» Osakidetzak erabaki zuela «azterketak nork prestatuko zituen», eta egin zuela zerrenda bat «arbitrarietatea saihesteko kontrol nahikorik gabe». «Izendapenean ez dago irizpide objektiborik». Fiskaltzak epaimahaiko kideen artean aurkitu ditu, besteak beste, azterketa aurretik jaso zuten pertsona batzuen senideak edota lankideak. Filtrazioak izan zirela iradokitzen duten telefono deiak ere aipatu ditu fiskalak txostenean.\nHorrekin batera, ohartarazi du HAEEk ez zekiela pertsona horietako batzuk gero epaimahaietako kide ere izango zirela kasu batzuetan. Salatu du, halaber, zuzendaritzak kasu batzuetan bere kabuz erabaki zuela HAEEk prestatuko zituela bi azterketak, eta beste batzuetan epaimahaiaren esku utzi zuela bigarren proba.\nHor ez dira amaitzen Osakidetzako zuzendaritzaren okerrak, fiskaltzaren arabera. Aurreko guztia barne mailan jakin zenean ere, jokabide partziala izan zuela dio Adibidez, Angiologiako epaimahaiaren kasuan: horko ia kide guztiek ohartarazi zutela azterketa errepikatuz gero haietako batek ezin zuela jarraitu, filtrazioa egin zuelako susmopean zegoelako, baina Giza Baliabidetako zuzendariak erabaki zuela jarraitzea, jakinagatik ere pertsona horixe bera zela bi azterketak prestatu zituena. Fiskaltzarentzat deigarria suertatu zaio, halaber, Angiologia eta Kirurgia Baskularreko azterketen inguruko ikerketa txostenaren arduradun izendatu izana Giza Baliabideetako zuzendariordea, Xabier Balerdi; alegia, azterketa nork prestatuko zuen erabaki zuenetako bat.\nOsakidetzan egindako lan eskaintza publiko handiena izan zen iazkoa: 72.500 pertsona aurkeztu ziren azterketetara. Polemikak inguratuta egon zen hasieratik, eta anestesia espezialitateko azterketarekin lehertu zen: proba egin baino lehen, notarioarenera jo zuten hautagai batzuek, eta idatzita utzi zuten nortzuek gaindituko zuten azterketa; asmatu egin zuten. Osakidetzako langile batzuen testigantzek berretsi zuten halako filtrazioak ohikoak izan zirela urteetan.\nSindikatuek hemeretzi kategoriatan atzeman zituzten irregulartasun zantzuak, baina Osakidetzaren barne ikerketak zortzi diziplinari baino ez zien erreparatu. Fiskalak 11 aipatu ditu. Hiru espezialitatetako azterketak berriz egin behar zirela ebatzi zuen Osasun Sailak, baina horietako bat bertan behera utzia du Gasteizko Administrazioarekiko Auzietako 3. zenbakiko Epaitegiak.\nErantzukizun politikoak argitzeko eskaerak


Euskal hiriburuetan 3.500 etxebizitza alokairuan Airbnb webgunearen bidez, iaz baino %15 gehiago Sustatu.eus - Teknofiloen albistegia\nEuskal hiriburuetan 3.500 etxebizitza alokairuan Airbnb webgunearen bidez, iaz baino %15 gehiago\n2018-01-17 : 14:16\nAtzo urtebete artikulua idatzi genuen alokairuen igoera eta Airbnb-ren arteko lotura aipatuz. Bertan aipatzen zen Donostiako alokairuen igoera lotuta egon daitekeela Airbnb-ren eskaintzarekin. Bada, Airbnb webguneko datu berriak ere ezagutu ditugu eta alokairuen eskaintzak hazten jarraitzen du gure hiriburuetan. Iaztik %15 inguru igo da alokairuan dauden etxebizitza eta logelen eskaintza euskal hiriburuetan. 3.500 etxebizitza inguru daude alokagai Euskal Herriko 7 hiriburuetan, herena Donostian. Azpimarragarria, era berean, Donibane Lohizuneko egoera, 699 etxebizitza baititu alokagai, hiriburu gehienetan baino gehiago.\nAirdna webguneak eskaintzen ditu datu horiek. Airbnb-tik datuak erauzten ditu eta udalerri bakoitzean zenbat etxebizitza eskaintzen diren esaten digu. Hauexek dira 2018 hasieran Euskal Herriko 7 hiriburuetan alokaigai dauden logela eta etxebizitzen kopurua.\nDonostian 1.436 (%2ko hazkundea azken urtean)\nBilbon 769 (%35 gora)\nBaionan 548 (%24 gora)\nGasteizen 166 (%85 gora)\nDonibane Garazin 35\nGuztira 3.500 etxebizitza daude, beraz, Euskal Herriko hiriburuetan. Beste milakaren batzuk Euskal Herriko bazterrik bazter sakabanatuta, batez ere kostaldean eta lekurik turistikoenetan (Donibane Lohitzunen 699, Zarautzen 106, Hendaian 417, Hondarribian 106, eta abar). Azpimarratzekoa da Donibane Lohizunek daukan eskaintza, hiriburu gehienek baino handiagoa; alokairu-eskaintzen mapa ikusi besterik ez dago (goian). Oro har, badirudi aldea dagoela Lapurdiko eta Gipuzkoako herrien eta etxebizitzen izaeran. 700 eta 400 etxebizitza alokagai Donibanen eta Hendaian; 100 + 100 besterik ez Zarautzen eta Hondarribian, askoz handiagoak izan arren.\nDuela urte beteko datuekin konparatuta (nahiz eta iaz datu batzuk ezin izan genituen lortu Airdna webgunean), esan daiteke %15-20 inguru igo dela eskaintza Euskal Herrian. Gorantz doan joera da, beraz. Hala ere, badirudi Donostian goia jo duela edo jotzekotan dagoela, horixe baita (askogatik) azken urtean igoera txikiena izan duen hiriburua.\nBitartean, jarraituko dugu eztabaidatzen turismo jasangarriaz, gentrifrikazioaz, egoera berri honek Donibane Lohizune bezalako herri txikietan izan dezakeen eraginaz, eta abar.\nOsasunbidea: Alemanak 5, euskarak 0?\n1, 2, 3 Barandiaran\nEAEko Kultura Ondarearen Legeak euskal kultura bere osotasunean hartuko du; hots, Euskal Herria\nEtxeetarako asmakuntza energetikoak, otsaileko tailerra BIZILABEn\nRemarkable, tinta elektronikozko tablet benetan originala (2 iruzkin)\nArgala, Cereceda, Sarrionandia, Txillardegi\n@JosebaAlvarez | berria.eus\nIñaki Igerategi bere suhiltzaile postura itzultzeko eskatu diote lankide...\n@LABsindikatua Grebalarien batzarrak orain oniritzia eman dio LAB sindik...\n@LABnafarroa | twitter.com\n@larretxea | berria.eus\nLanbide Heziketako irakasleek itxialdian jarraituko dute Mendizabalan\n@halabedi | halabedi.eus\nAsteon zientzia begi-bistan #238


Viña del Mar-Valparaisoko Euzko Etxeak bere abesbatzan parte hartzera gonbidatzen du, entseguak oraingoz online\nValaparaiso-Viña del Marreko Euzko Etxeko Euskal Abesbatza\nValparaiso-Viña del Mar, Txile. 2019ko uztailean hasi zen osatzen Viña del Mar-Valparaisoko Euzko Etxeko abesbatza, une hartan, aurrez aurreko entseguekin. Nestor Aguirre zuzendariak azaldu digu korua sortzeko ideia, 1939an ‘Winnipeg’ itsasontzian etorri zen euskal abesbatzarekin lotuta dagoela. Gogora dezagun ‘Winnipeg’ itsasontzia 1939ko abuztuaren 4an itsasoratu zela Frantziako Poullac-eko portutik eta irailaren 3an iritsi zela Valparaisora, Guerra Zibil garaian Francoren erasotik ihes egindako 2.200 errefuxiaturekin, horietako batzuk euskaldunak. “Itsasontzi horretan osatu zen euskal korua oso garrantzitsua izan zen gure Euskal Etxearen sorreran eta orain gure abesbatzaren sorreran”, azaldu digu Aguirrek.\nNestor Aguirrek gaur egun zuzentzen duen Euskal Ensanblea 2019an hasi zen elkartzen, uztailean, 10 bat lagunekin. “Gero 2019ko urrian Txilen gertatu zen gizarte leherketa etorri zen eta ezegonkortasun politikoa, baina abesteko gure gogoa ez zen gutxitu eta abendura arte jarraitu genuen. Eta Euskal Etxean bertan eta Viñako Estadio Español-en abestu genuen”, kontatzen digu musikariak.\nPandemia Hego Amerikara iritsi zenetik eta orain arte, bertan behera utzi behar izan zuten kantu ekintza antolatzaileek; uztailak, ordea, berri onak ekarri dizkie, abesbatza entseatzen ari baita berriro, oraingoz, plataforma birtual batean. Taldearen kantutegia euskaraz eta gaztelaniazko abesti klasikoek osatzen dute, besteak beste "Ikusi Mendizaleak", "Txoria Txori", "Maitetxu Mía", eta "Loiolan Jai jai" piezekin. Eta Nestor Aguirrek berak euskarari egindako abesti bat ere badago errepertorioan.\nInformazioa gehiago jasotzeko edota izena emateko, hemen.


Irekia Eusko Jaurlaritza - Gobierno Vasco :: Berdintasuna ikasi egiten da. Irakatsi berdintasuna\nBerdintasuna ikasi egiten da. Irakatsi…\nBerdintasunerako 2018ko Foroa martxan da\n2018.eko urriak 08 - 2018.eko urriak 08\n2004. urtea geroztik, Emakundek urtero jartzen du martxan\nEmakumeen eta Gizonen Berdintasunerako Foroa.\nEmakumeen eta gizonen berdintasunaren aldeko proiektuak aurkezten dituzte\nforo honetan entitate pribatuek nahiz publikoek.\nBerdintasunerako 2018ko Foroa\nurriaren 2tik 15era egingo da.\n2018ko foroaren gaia hau da: “Berdintasuna ikasi egiten da. Irakatsi berdintasuna”\nForo honekin Emakundek lortu nahi duena da\npertsona helduek konturatzea\njende gazteagoari berdintasuna transmititzeko erantzukizuna dutela,\neguneroko gai guztien.\nAurten ere, autobus bat egongo da hara eta hona ibiliko dena.\nHorrela, edozein pertsonak, entitate publiko nahiz pribatuk parte hartu ahal izango du Foroan.\n2018.eko urriak 08 - 2018.eko abenduak 15\n4 boto (4/0)\nBerdintasunerako Foroan emakumeen eta gizonen berdintasunaren aldeko proiektuak\naurkezten dituzte entitate pribatuek nahiz publikoek.\nForoaren 2018ko edizioan, zera lortu nahi da:\nhelduak konturatzea jende gazteagoari berdintasuna transmititzeko erantzukizuna dutela,\neguneroko gai guztietan.\nZure ustez, zer egin dezakete berdintasunaren alde zerrendan ageri diren erakunde edo\nAgradecemos a las personas que han tomado parte en este debate las aportaciones y comentarios que han realizado./\nEskerrak eman nahi dizkiegu eztabaida honetan parte hartu dutenei ekarpenak eta iruzkinak egin dituztelako.\nDeben ser las entidades publicas quienes generen las iniciativas de igualdad para así ser la referencia de las empresas privadas para crear una igualdad salarial entre hombre y mujeres en el mismo puesto de trabajo. No es tan difícil exigir a las empresas al igualdad... de ahí a que se haga por intereses habría que ver lo que hay por medio...\n2019.eko urtarrilak 08 - 2019.eko otsailak 21


Dagoeneko zabalik dago udako ikastaroetan matrikulatzeko epea. Aurreko urteetan bezala, gure euskaltegietan 5 orduko trinkoak eskainiko ditugu, eta baita 2 orduakoak ere. Aurten, bizi dugun ergoera berezia dela-eta, ez da barnetegirik egongo, baina nobedade garrantzitsu bat daukagu eskaintzeko; AURREZ AURREKO TELEMATIKOAK, 2 eta 5 ordukoak.\nBeti bezala, euskaltegietan ez ezik, matrikula ON LINE ere egin ahalko da; oso aukera ona egoera honetan izan behar ditugun segurtasun neurriak kontuan izanik. _Matrikulatu_\nHona hemen ikastaro guztien gaineko informazioa.\nUdatik aurrera...AURREZ AURREKO TELEMATIKOAK eskainiko ditugu!\nUdan, egunean 5 eta 2 orduko ikastaroak eskainiko ditugu.\nMatrikulazioa errazteko bilerak antolatu ditu Arabar Errioxako Ikak\nIkasturte honetarako matrikulazioa zabaldu du Arabako Errioxako Ika euskaltegiak, eta informazioa behar bezala zabaltzeko eta ikasleen zalantza guztiak argitzeko bilerak deitu ditu herri guztietan. Bilera horietan zenbait kontu aztertuko dira: zenbat ikaslegai dauden, zein maila egin behar duen bakoitzak eta taldea osatzeko ordutegirik egokiena zein izango den. Iraileko azken astean, matrikulazioa amaituta, euskaltegiak ikaslegai guztiei banan-banan deituko die maila bakoitzeko taldeak zein herritan eta zein ordutan sortu diren esateko. Berri osoa: alea.eus Irakurri +\n"Euskararekin gehiago ahalko duzu"\n‘ Euskararekin gehiago ahalko duzu’ lelopean, irailaren 27ra arte luzatuko da aurtengo matrikulazio kanpaina, Euskal Autonomia Erkidegoan 103 euskaltegietara milaka herritar erakartzeko asmoz. Aurreko urteetako matrikulazio datuak berritzen badira, 35.000 ikasle inguruk ekingo diote euskara ikasteko edo bere gaitasuna hobetzeko erronkari. 2019-2020 ikasturtean, gainera, inoiz baino dirulaguntza gehiago izango dituzte ikasleek: Eusko Jaurlaritzak ikasleentzako dirulaguntzetara bideratutako aurrekontua % 37 igo du aurten (iaz % 44 igo zen). Helburua da erakunde guztien dirulaguntzak baliatuz 2020-2021 ikasturterako doakoa izatea euskararen irakaskuntza B2 mailara arte.\nBerri osoa (euskadi.eus) Irakurri +\nEuskara ikasteko eta hobetzeko kanpainaren harira dokumentala egin dute\nBortzirietako Euskara Mankomunitateak eta Malerrekako Mankomunitateak, IKA euskaltegiekin elkarlanean, helduek euskara ikasi eta hobetzeko kanpaina prest dute. Kanpaina euskaraz ez dakitenei eta pixka bat dakitenei zuzendua da, baita ikasten ari direnei. Baina herritar ororen interesekoa da.\nEuskara ikasi nahi duten helduendako izen-ematea zabalik da irailaren 2tik 30era, Bortzirietako eta Malerrekako IKA euskaltegietan eta Bortzirietako eta Malerrekako biztanleek euskara doan ikasteko aukera dute.\nKanpaina ezagutzera ematearekin batera, 30 minutuko dokumentala ere egin dute. Ez da dokumental faltsua, guztiz serioa baizik. Eskualdeko hiru lagunen lekukotzak bildu dituzte: euskara ikasten hasi berria den batena, dagoeneko tarteko urratsean den ikasle batena, eta bere ikasketa prozesua burutu duen bertze batena. Herritarrak euskaltegietara animatzeko, dagoeneko trailerra zabaltzen hasiak dira, aurkezpenen berri emateaz bat.\nIrailaren 12an Beran, Beralandetan, aurkeztuko dute 19:00etan; biharamunean, berriz, Lesakako Harriondoan. Malerrekan, Donezteben aurkeztuko dute, zineman, 19:30ean.\nAdrianak, Ernestok eta Sofiak jatorri eta bizitza esperientzia desberdinak dituzte, baina hirurak batzen ditu euskara ikasteko erabakiak. Adriana Zaragozan sortua da, eta duela zenbait urte etorri zen Berara bizitzera. 2018an euskaltegian hasi zen, eta dagoeneko sumatzen du aitzinamendua. Sofia aspaldi etorri zen Hernanitik Bortzirietara bizitzera, lan kontuak tarteko. Alaba Beran euskaraz hazten ikusi du, baita bere euskara ikasteko gogoa ernetzen ere. Euskaltegian urte batzuk egin ditu honez gero eta oinarrizko komunikatzeko gaitasuna lortu du. Ernesto Leioan jaio zen, Bizkaian. Aunitz eta agudo hazi zen hiri horretan gaztelania zen nagusi. Gaztetan, euskara ikasteko eta hobetzeko harra piztu zitzaion, eta horrek eraman zuen Leioako Kandela-Zubietako auzotik, Malerrekara, Zubietako etxe batera euskaraz murgiltzera. Gaur egun euskaraz bizi da; Zubietako alkate eta Doneztebeko eskolako zuzendari ere bada.\n2019-2020 ikasturterako AFAren deskontuak\nArabako Foru Aldundiak 75 eta 240 euro arteko deskontuak eskainiko dizkie euskaltegietako A1, A2, B1 eta B2 mailetako ikasleei. Irailaren 28ra arteko epea dago diru-laguntza hauetaz baliatzeko


Komunikazioa | Deusto\nKomunikazioa > Ikasketa plana\nHizkuntzen garrantzia: Komunikazioko Gradu elebiduna\nEnpresa edo erakunde batean sartuko zara eta graduan zehar ikasi dituzun gaitasun, trebetasun eta ezagutza guztiak jarriko dituzu praktikan.\nUnibertsitateak praktiketako 100 hitzarmen baino gehiago sinatu ditu, ikasle guztientzako nahitaezko praktikak bermatzeko.\nZeregin hauek izango dituzu, besteak beste: komunikazio planak prestatzea, enpresetako eta erakundeetako barne aldizkariak diseinatzea, web orriak diseinatzea, aldizkariak diseinatzea eta maketatzea, prentsaurrekoetako deialdiak planifikatzea, oharrak eta albisteak idatzi eta ematea, erreportajeak prestatzea eta ikus-entzunezko materialaren edizioa eta postprodukzioa prestatzea.\nBana-banako ikuskaritza izango duzu, koordinatua, praktiketako zentroaren eta Unibertsitatearen artean. Bi tutorek (bata praktikak egiten diren kanpoko zentrokoak; eta, bestea, Unibertsitatekoa bertakoak) egiten dute ikasleen jarraipena praktikek irauten duten bitartean, eta txostenen bidez ebaluatzen dituzte ikasle bakoitzaren lorpenak, bai gaitasun orokorrei dagozkienak, bai berariazko gaitasunei lotuak.\n"Pozik gaude Tecnalian hartzen ditugun Deustuko ikasle eta gradudunen profilekin."\nTECNALIA Ventureseko Marketin eta Komunikaziok arduraduna\nEnpresa esparrua etengabe ari da bilakatzen eta are gehiago, komunikazio eta marketinaren arloa. Horregatik, beharrezkoa da gradudunak konturatzea ingurune ezezagunetan eta, kasu askotan, konplexuetan moldatu behar izango dutela. Komunikazioko gradudun batengandik espero dugu jarrera proaktiboa eta aurrera egiteko gogo bizia edukitzea. Deustuko Komunikazioko graduarekin hainbat urtez elkarlanean aritu ondoren, azpimarratu nahi dut pozik gaudela TECNALIA Venturesen eta TECNALIAn hartzen ditugun ikasleen eta gradudunen profilekin. Praktiketan edo lanbidean, guztiek erakutsi dute erantzukizuna, profesionaltasuna, ekimena,aurrera egiteko gogoa, laguntasuna, etika, errespetua eta enpresaren politika betetzea.\nGermán Lasa Arrizabalaga, TECNALIA Ventureseko Marketin eta Komunikaziok arduraduna\n"Askotariko plataformen errealitatean, ikasleak komunikazio kanal guztietan trebatzea beharrezkoa da"\nSER Irrati Kateko Euskadiko zuzendaria\nGure irratietara Komunikazioko graduko ikasleak iristen direnean, eskatzen diegun lehenengo gauza da kazetaritzaren aurrean benetako interesa edukitzea eta, irratia aukeratu badute, hedabide hau ezagutzea, alegia, irratia entzutea. Kazetaritzan lan egin nahi badute, inguruan zer gertatzen den jakin behar dute. Informatuta egoteko jakin mina eduki behar dute, gero informatu ahal izateko.\nHedabideak askotariko plataformen errealitatera mugitzen ari gara eta hainbat bide erabiliz ari gara informatzen: irratiko ohiko antena, webguneak eta gizarte sareak, bideoa eta audioa… Horregatik, espero dugu SER irrati katera iristen dena komunikazio kanal hauen erabileran trebatuta egotea. Esperientzia oso desberdina da ikasle batetik bestera. Baina guztietan, jarrera azpimarratuko nuke. Ikasteko gogoz etorri dira eta oso azkar ikasi dute, ideiak eman dizkigute, oso ongi integratu dira irratiko erredakzioan. Laburbilduz, gure ustez eskatzen genuen mailan egon dira eta oso sentsazio onarekin gelditu gara.\nBegoña Marañón Unanue, SER Irrati Kateko Euskadiko zuzendaria


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Sistema automatizatuak (Modulua)" topic_facet:"Muntaia- eta mantentze-lan elektriko/elektronikoak (Modulua)" author_facet:"Atela, Aintzane"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Sistema automatizatuak (Modulua) Proposatutako gaia: Muntaia- eta mantentze-lan elektriko/elektronikoak (Modulua) Egilea: Atela, Aintzane\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema mekatronikoen irudikapen grafikoa (Modulua) Guztiak ikusi ... gutxiago ...


Udaberriko Feria Donezteben eginen dute ortziralean. Noticias de Navarra\nUdaberriko Feria Donezteben eginen dute ortziralean\nMalerrekako X. Ahari lehiaketa erabakiko da eta artisauen lanak ikusgai izanen dira\nDONEZTEBE- Doneztebeko Udaberriko ferien baitan, Malerrekako ahari lehiaketaren hamargarren edizioa antolatu dute ortziralean. Goizeko 11etatik 13.30era eginen da ahari lehiaketa eta epaimahaikoek 6 sari banatuko dituzte: hiru ahari mutur gorriendako eta hiru mutur beltzendako.\nKategoria bakoitzean lehenbiziko saria eskuratzen dutenek 120 euro irabaziko dituzte, bigarrenek 70 euro eta hirugarrenek 50 euro. 13.30ean izanen da sari banaketa. Horiekin batera, Malerrekako eskulangileen postuak eta abere erakusketa ere ez dira faltako.\nJakoba Errekondo Jakoba Errekondoren gomendioak entzuteko aukera izanen dugu. Iaz, Bizi baratzea liburua aurkeztu zuen eta oraingoan, herri baratzeak bisitatu eta tailer bat eskainiko du. Larunbat goizeko 11etan hasiko da tailerra, doakoa izanen da eta edonork parte har dezake. - A.A.A.


Bit By Bit - Mass lankidetza - 5.1 Sarrera\nWikipedia harrigarria da. masa boluntarioen lankidetza A fantasiazko entziklopedia bat da, guztion eskura sortu. Wikipedia arrakastaren gakoa ez zen jakintza berriak; baizik eta, lankidetza-modu berri bat zen. Aro digitalak, zorionez, lankidetza-modu berriak asko ahalbidetzen du. Horrela, orain galdetu behar dugu: zer masiboa zientifiko arazo-arazo hori ezin dugu konpondu banaka-daiteke orain hor dugu elkarrekin?\nBadira masa lankidetza-mota asko, eta ordenagailu zientzialari normalean antolatu oinarritutako ezaugarri tekniko on bat handi zenbakia kategoriatan (Quinn and Bederson 2011) . Kapitulu honetan, ordea, ez naiz oinarritutako nola egiten dute gizarte-ikerkuntzarako erabili ahal izango da meza lankidetza proiektuak sailkatzeko joan. Hain zuzen ere, uste dut lagungarria hiru proiektu mota berezi da: giza konputazioaren, deialdi irekia, eta banatutako datu bilketa (5.1 irudia).\nMota horietako bakoitza deskribatzen dut zehaztasun handiz geroago kapituluan ere, baina oraingoz utzi inork laburki bakoitza deskribatzeko me. Giza konputazio proiektuak dira haien erraza-task-big-eskala, besteak beste, milioi bat irudi etiketatzea, arazorik dagoen egokitzen. Hauek iraganean izan diren graduko ikerketa laguntzaileek burutu ditzake proiektuak dira. Ekarpenak ez Zeregin-lotutako gaitasunak, eta azken irteera da normalean ekarpenak guztien bataz beste. Giza konputazioaren proiektu bat adibide klasiko bat Galaxy Zoo, non ehun mila boluntariok lagundu astronomoek sailkatzeko milioi bat galaxia da. Open dei proiektuak dira haien arazoak egokitzen duzu non nobela eta ustekabeko erantzun bila ari den argi eta garbi formulatu galdera. Hauek, garai batean parte hartzen dute agian lankideek eskatuz proiektuak dira. Ekarpenak duten zeregina erlazionatutako berezia trebetasunak eta jendea etorriko da, eta azken irteera ohi da ekarpenetako guztietan onena. deialdi ireki baten adibide klasiko bat, Netflix Saria, non zientzialari eta hacker milaka aritu algoritmo berriak bezeroen filmak balorazioak iragartzea garatzeko. Azkenik, datuen bilketa banatua proiektuak dira eskala handiko datuak biltzeko haien. Hauek iraganean izan diren graduko ikerketa laguntzaileak edo inkesta ikerketa enpresek egin ditzake proiektuak dira. Ekarpenak normalean nork kokapenak duten ikertzaileek ez egin jakin behar da etorriko, eta azken produktuaren ekarpenen bilduma soil bat da. banatutako datu bilketa bat adibide klasiko bat eBird, bertan boluntario ehunka mila laguntzea hegaztiak ikusi zuten buruz txostenak da.\nMass lankidetza luze, aberats, besteak beste, astronomia bezalako arloetan historia du (Marshall, Lintott, and Fletcher 2015) eta ekologia (Dickinson, Zuckerberg, and Bonter 2010) , baina ez da oraindik ohikoa gizarte ikerketan. Hala ere, arrakasta proiektuak deskribatzen duen beste eremuetako eta gako bat da antolakuntza-printzipioak batzuk eskainiz, konbentzitzen bi gauza espero dut. Lehenengoa, masa lankidetza ikerketa sozialerako aprobetxatuko daiteke. Eta, bigarren, masa lankidetza erabiltzen duten ikertzaileen ordura zirudien ezinezkoa arazoak konpontzeko gai izango da. Nahiz eta masa lankidetza da askotan dirua aurrezteko modu gisa sustatu, hori baino askoz gehiago da. Azaldu dudanez, masa lankidetza ez du besterik baimendu ikerketa merkeago egin digu, ikerketa hobea egin digu.\nKapitulu beheko, hiru masa lankidetza-modu nagusia bakoitzerako, prototipikoa adibide bat azalduko dut; ilustratzeko adibide gehiago dituzten beste puntu garrantzitsua; eta azkenik deskribatzeko nola masa elkarlan forma hori ikerketa sozialak erabiliko da. Kapitulu egingo bost printzipio hori egin zure masa lankidetza proiektua diseinatzeko lagun zaitzake ondorioztatu.


Euskal hiztunentzat «gune babestuak» eskatu ditu Behatokiak | El Diario Vasco\nSociedadEuskal hiztunentzat «gune babestuak» eskatu ditu Behatokiak\nEuskal hiztunentzat «gune babestuak» eskatu ditu Behatokiak\nEdurne Arrizibita eta Arantza Haranburu, Iruñean egin den aurkezpenean.\nUrteko txostenaren aurkezpenean adierazi dute «urraketa egoerarekin amaitzeko» neurrietako bat izan daitekeela\nMartes, 5 junio 2018, 15:48\nIruñean aurkeztu du astearte hoetan Hizkuntz Eskubideen Behatokiak joan den urteari dagokion txostena. 'Hizkuntza Eskubideak Euskal Herrian 2017an' lanaren berri Arantza Haranburuk eta Edurne Arrizibitak eman dute, eta gogoratu dute txostena herritarrek Euskararen Telefonoaren bitartez eta Akuilari aplikazioaren bitartez Behatokiari helarazten dizkioten bizipenekin osatzen dela. Kexak izaten dira gehienak, baina zorionak emateko mezuak ere badira.\nHain zuzen ere, txostenak ez du datu eta grafikorik eskaintzen, herritarren bizipenen bilduma baita nagusiki osorik hemen ikus daitekeen 92 orrialdeko txostena. Osasungintzan, lan munduan, hezkuntzan, kulturaren arloan, admonistrazioarekiko harremanetan, garraoietan eta beste zenbait eremutan izandako esperientziak helarazten dizkiote hain zuzen herritarrek Behatokiari aipatu baliabideen bitartez.\nHerritarren ekarpenak aztertuta, Behatokiak ondorioztatu du «hizkuntza-eskubideen urraketa kroniko bihur ez dadin botere publikoek injustiziak gainditzeko politikak» egin behar dituztela.\nEuskaldunentzat «eroso sentitzeko guneak» sortu beharra ere aldarrikatu dute, «euskaraz osoki bizitzeko bidean emateko urrats gisa». Iaz, administrazioetan kontratazio politiketan erroko aldaketa eskatu zuen Behatokiak eta horri segika beharrezko ikusi du zirkuituen sorrera.\nAgerraldian gogora ekarri dute Giza Eskubideen Deklarazio Unibertsalak 70 urte beteko dituela aurten, eta Deklarazio horrek aitortu egiten duela ezin dela hizkuntzarengatik bereizkeriarik eragin.\n«Euskaraz bizi nahi duten herritarren bizipenak dira hizkuntza-eskubideen egoeraren neurgailurik egokiena», esan du Haranburuk, eta honakoa nabarmendu du: «Urtez urte errepikatzen ari garena errepikatu beharrean gaude baita gaur ere. Euskal Herriko eremu administratibo guztietako zerbitzu publikoetan zein pribatuetan, nahiz kontsumitzaile moduan, idatziz nahiz ahoz, hutsune handiak aurkitu dituzte 2017. urtean euskaraz bizi nahi duten herritarrek».\nIaz, langile publikoen kontratazio irizpideak aldatu beharra jarri zuen mahai gainean Behatokiak, eta ildo beretik doa aurtengoa ere. «Administrazioek ezin dute herritar guztien aukera berdintasuna bermatu artatzen duen langileak administratuak hautatutako hizkuntza ez badaki», esan dute. Egoera hori kroniko bihurtzen ari da Behatokiaren ustez, eta «bestelako hizkuntza-politikak egiteko beharra» mahai gainean jarri du, «hizkuntza-eskubideak erdigunean jarriko dituztenak».\nTarteko proposamena ere gehitu du aurten. Euskaldunak bere hizkuntzan artatua izateko eskubidea aldarrikatzen duenean «jasotzen duen tratu desegoki horren aurrean», beharrezko jo du «euskal hiztunentzat gune babestuak lortzea, espazio seguruak». Donostia Ospitaleko errehabilitazio unitatean sortutako zirkuitoa jarri dute adibide.\n«Botere publikoen zeregina da injustizia egoerak zuzentzea eta herritarrei eskubideak legez aitortu eta horiek bermatzeko neurriak hartzea», Haranburuk esan duenez.\nNafarroako egoerari bereziki erreparatu diote Iruñeko aurkezpenean. «Nafarroako herritarren aldetik jasotako kexetatik askok agerian utzi dute Euskararen Lege berria behar dela. Zonifikazioak herritarren desberdinkeria sortzen du eta hori gainditu beharra dago. Gainera, hainbat kexa hartzailek lege urraketarik ez egitea argudiatzen dute, egungo legediari erreparatuz».\n979.200 eurorekin sustatuko du Jaurlaritzak euskalgintza Detenido por pagar 116 veces peajes de autopista con una tarjeta de crédito robada


Zaleak eta zaleak - GARA\nZaleak eta zaleak\nMargaret Riverren egin berri den PRIME kategoriako txapelketan munduko surflaririk onenak izan dira lehian. Lau eta bost metroko olatuak izan dira, beraz lehiakideek taula handiak erabili behar izan dituzte. Kelly Slaterrek, ordea, taula txiki bat erabili du (1,80 metro), Floridako olatu eskasetan erabiltzen duen taula bera. Lortu beharreko marka guztiak hautsi dituen gizon honek, dirudienez, jada ez daki zer egin berritzaile izateko.\nOrain dela urte batzuk Kellyk zirkuituan lagun askorik ez zuela esaten zen, lehiakideak aspertuta zeuzkala. Komunikabideek asmatutako beste gezur bat izan zen, gainontzeko lehiakideek gezurtatu zutena. Egia zera da, Kelly Slater bezalako kirolari apartek milaka jarraitzaile dituztela, eta beraz, etsaiak ere bai, baina askok ez dute beste zenbaitek jasotako babesa lortu, benetako babes baldintzarik gabekoa (kirolean halakorik esaterik baldin badago).\nGaleanok zioen moduan, atleta batzuen barnean sekulako jendetza dago. Ikusleak kirolari bat bere egiten du, harekin identifikatzen denean. 1940ko hamarkadan, esaterako, AEBetako gizartea soilik azal zuriko (edo arrosako) herritarrentzat antolatua zenean, hilerrietan ere beltzekin nahastu ezin ziren garaietan, Jack Robinson azal iluneko beisbol jokalariak bere abilezia erakutsi zuen, ikusleen irain, arerioen txistu eta ezezagunen mehatxuen gainetik. Baina bestalde, bere azal berekoentzat ikur bilakatu zen.\n1968an, Mexikon egin ziren Olinpiadetan Tommie Smith eta John Carlos afroamerikarrek lehen eta hirugarren postuak eskuratu zituzten 200 metro libreko finalean. Dominak jasotzeko orduan, AEBetako ereserkia jarri zieten bozgorailuetan ozen, haien omenez, baina bi korrikalariek burua makurtu eta eskularru beltzetan zituzten ukabilak jazo zituzten, Pantera Beltzak erakundeko kide gisa. Etsaiak egin zituzten, baita lagunak ere, baina batez ere errespetua irabazi zuten.\nKelly Slater, Cristiano Rolando, Magic Johnson, Rafael Nadal edo antzerako jeinuek milaka zale izan ditzakete, batez ere haien kirola maite dutenen artean. Jack Robinson, Tommie Smith, John Carlos eta antzerako kirolarien zaleak, ordea, harago doaz, kirol lorpenak baino, beraien jarrera eta izaera koherentea dira jarraitzaileek baloratzen dituztenak. Zaleak eta zaleak daude, beraz.\n1980ko maiatzaren 14an, Martin Zabaletak eta Pasang Temba sherpak, Everesteko gailurrera heldu eta ikur errebindikatiboak iltzatu zituzten argazkirako. Euskal Herrian bihotz asko hunkitu zituen argazki hark.\n1975eko abenduaren 5ean, Donostian, Iribar eta Kortabarria ikurrinarekin atera ziren futbol zelaira, ikurrina oraindik legez kanpokoa zenean. Futbolzaleak zirenak eta ez zirenak pozak zoratzen jarri zituzten arratsalde hartan.\nNi ere Slater bezalakoak itsuki maitatzeko hezi ninduten. Zabaleta, Iribar eta Kortabarriak egindakoak lelokeriak direla esateko. Politika eta kirola ez direla nahastu behar erakutsi zidaten (diskurtso politikoetan dagoen diskurtsorik politikoena eta eskasena).\nNik ere Slaterren jarraitzaile sutsu izan nahi nuke, harekin flipatu. Baina sentitzen dut, aukeran, Zabaleta, Kortabarria, Iribar, Robinson, eta abarrekin geratzen naiz. Ez nuke behar, baina haien jarraitzaileago naiz.


allartean: Kontulariak [storytelling-1]\nOrain dela hainbat urte HIZPIDE aldizkariaren ale monografiko bat atondu zuten Lourdes Elosegi eta Pello Esnal HABEko teknikariek. Honakoa: Euskaltegi-kurrikuluak egiteko jardunbide bat (Hizpide aldizkaria, 57. alea, 2004). Bronckart irakaslearen lanak gidari hartuta, bi mundu erabat ezberdin dagoela defendatu zuten: azalpenaren mundua eta kontakizunaren mundua. Horien barruan sailkapen ezberdinak egon daitezke (solaskideen inplikazio mailaren arabera): azalpen interaktiboa, diskurtso teorikoa, kontaketa konbertsazionala, narrazioa... Baina, funtsean bi mundu diskurtsibo direla defendatu dute.\nAzalpenaren eta kontazikunaren artean ezberdintasun formalak daude: testuaren antolamendua, gehien agertzen diren kategoria gramatikalak... baina benetako ezberdintasunak are sakonagoak direla iruditzen zait: azalpenaren mundua arrazoibidean oinarritzen da; kontakizunaren mundua, ekintzetan eta emozioetan.\nBiografia batean, esate baterako, egoerak eta sentipenak daude, baita gauza gehiago ere bai: oroitzapenak nola hautatzen diren, kontatzen direnak eta kontatzen ez direnak, ekintzak nola interpretatzen diren, sinismenak, baloreak... Narrazioaren fluxua bilatzen dugu, baina diskontinuitateak ere oso esanguratsuak dira.\nGogoan dut Pierre Bourdieu soziologo eta filosofoaren testu bat:\nTenemos, sin duda, el derecho de suponer que el relato autobiografico se inspira siempre, al menos en parte, en el deseo de dar sentido, dar razón, extraer una lógica a la vez retrospectiva y prospectiva, una consistencia y una constancia, estableciendo relaciones inteligibles, como las del efecto a la causa eficiente o final, entre los estados sucesivos, constituidos de este modo en etapas de un desarrollo necesario\nOroimena narrazio bihurtzen denean, hainbat egoera eta egintza hautatzen ditugu eta beste batzuk ahantzi edo estali. Narrazioari koherentzia, zentzua eta norabidea ematen diegu: egungo errealitatetik interpretatzen dugu ibilbidea. Narrazio batean ez gara mugatzen esperientzia edo ibilbidea kontatzera... eraiki (edo berreraiki) egiten dugu.\nNarraziogintza psikologian erabili izan da. Terapia narratiboen oinarria horixe da: gure buruari kontatzen dizkiogun istorioak berregiten saiatzea. Twitter-en irakurri nuen:\nNahiz eta orain arte senaz egin, gaur konturatu naiz zein garrantzitsua den zure buruari, zure bizitzaren istorio koherente bat kontatzea. — Gorka Julio (@teketen) July 29, 2013\nErakundeekin ere beste horrenbeste gertatzen da: erakunde osasuntsua izateko, beharrezkoa da bere buruari buruzko istorio koherente bat eraikitzea.\nNarraziogintza formazioan ere erabili izan da. Narratibak esperientzia egituratzen laguntzen du eta ezagutza ez-kontzientea mobilizatzen du: ezagutza tazitoa ezagutza esplizitua bihurtzen du. Jakin bai, baina dakigunik ere ez dakiguna da ezagutza tazitoa.\nNarraziogintza gizarte zientzietan erabili izan da. Joan Josep Pujular irakasleak liburuxka bat argitaratu zuen aspalditxo, Centro de Investigaciones Sociológicas erakundeak argitaratzen zuen Koaderno Metodologikoen bildumaren barruan: El método biográfico: el uso de las historias de vida en ciencias sociales. Interneten ez dago eskuragarri, baina bai egile beraren beste testuren bat: hau, adibidez.\nGure euskara planetan narraziogintzak ba al du lekurik? Eta 60 orriko txosten analitiko baten ordez, gure istorioa kontatuko bagenu?\nBada, horixe... ez azaldu, hobe kontatzen badidazu!\nPosted by allartean at 20:18\nLabels: Ebaluazioa, EuskaraPlanak, StoryTelling